ئایا دەتوانم شیری سرووشتی مانگا بدەم بە منداڵەکەم؟ - تۆڕی میدیایی خەڵک\nخەڵك – بەڕێوەبەری گشتی تەندروستی سلێمانی ڕایدەگەیەنێت ، كوتانی ئیجباری تاكە چارەسەرە بۆ ئەوەی پڕۆسەی پەروەردە لەمساڵدا توشی گرفت نەبێت، دەشڵێت ،"ئەگەرەكانی داخستنی ناوەندەكانی خوێندن زۆر لاوازە". د.سەباح هەورامی ، بەڕێوەبەری گشتی تەندروستی سلێمانی لە لێدوانێكیدا بۆ میدیاكان ڕایگەیاند، پێویستە پەروەردەی گشتی سلێمانی و دامودەزگاكانی دیكەی حكومەتی هەرێم مامۆستایان و فەرمانبەرانی خۆیان ئیجبار بكەن ، تا خۆیان بكوتن ، كە ئەوە تاكە چارەسەرە لە ئێستادا . ڕاشیگەیاند، پێشتر ئەگەر هاووڵاتی خوازیاری وەرگرتنی ڤاكسینی هەبوایە دەبوو ، ماوەیەكی زۆر ناوی خۆی تۆمار بكات تا ناوەكەی دەهاتەوە چەند ڕۆژێكی زۆری پێدەچوو ، ئێستا بەس تەنها لەسەر بڕیاردانی هاووڵاتی وەستاوە ، ئەگەر بڕیار بدات خۆی بكوتێت تەنها یەك كاتژمێری پێویست دەبێت .\nئایا دەتوانم شیری سرووشتی مانگا بدەم بە منداڵەکەم؟\nمەبەست لە شیری ئاسایی ئەو شیرەیە کە لە کیسەدا بێت، یان شیری سروشتی مانگا، واتە تایبەت نەبێت تەنها بە مناڵ، زۆر جار پرسیار ئەکرێت کە ئایە ئەو جۆرە شیرانە ئەتوانرێت بدرێت بە مناڵ یان نا، بۆیە بە پێویستم زانی ئەم زانیاریانە بخەمە ڕوو:\nمناڵ تا شەش مانگی تەنها بە شیر گەشە دەکات وە لە دوای شەش مانگیەوە پێویستی بە خواردن و شیرە لەبەر ئەوە زۆڕ گرنگە تا ساڵ شیری گونجاو بۆ تەمەنی مناڵەکە بدرێت و بەهیچ شێوەیەک شیری ئاسایی نابێت بەکار بهێنرێت لەبەر ئەم هۆکارانەی خوارەوە:\n۰۱ شیری ئاسایی ڕێژەیەکی زۆر پرۆتینی تێدایە کە کاریگەری خراپی ئەبێت لەسەر گورچیلە.\n۰۲ پرۆتینی شیریەکە هەرسی قورسە و ئەبێتە هۆی سکچون، ڕشانەوە و هەستیاری بە پرۆتینی شیر.\n۰۳ بڕی ئاسنی کەمە و دەبێتە هۆی کەم خوێنی.\n۰٤ بڕی ڤیتامینی کەمەو دەبێتە هۆی کەمی ڤیتامینەکان.\nلەتەمەنی ساڵەوە ئەگەر مناڵەکەت خواردنی باش بێت و هیچ کێشەیەکی تەندروستی نەبێت ئەوا دەتوانیت شیری ئاسایی بدەیتێ بە مەرجێک لەو ڕێژەیە زیاتر نەبێت کە بۆ تەمەنەکەی گونجاو.\nلە تەمەنی ساڵ دا شیر لە (١٢ بۆ ١٥) ڕەقەم و لە دوای دوو ساڵی لە (١٠) ڕەقەم زیاتر نەبێت.\nد.تارا علی بابان\nپزیشکی پسپۆڕی گەشە و خۆراکی مناڵان\nلە ناوچەیەكی هەرێم پێدانی ڤاكسینی كۆرۆنا ڕاگیرا\nئاسایش، بكوژی خاوەن ماڵەكەی سلێمانی دەستگیر كرد\nئه‌رشیفه‌کان مانگێک دیاری بکه تشرینی یه‌كه‌م 2021 (1113) ئه‌یلول 2021 (1652) ئاب 2021 (1644) ته‌مموز 2021 (1583) حوزه‌یران 2021 (1594) ئایار 2021 (1622) نیسان 2021 (1648) ئازار 2021 (1663) شوبات 2021 (1621) كانونی دووه‌م 2021 (1376) كانونی یه‌كه‌م 2020 (61)


📝 Letter from Rugash ‘Izzaddin Mahi-al-Din to وەڵگەنۆمەل\n📅 زمان اضافه کردن Mar 16 2021 12:22PM\n👁 اێ بەخشە 41 گل سئرکریائە(دێینە)\nTo, The United States Consulate General in Erbil, [ فرەتر(ویشتر)... 👁] ✖ ✖ 0 2 ✔ 99% ✍ ب.ج. 16-3-2021 12:22:33\n📖 ئەو رێنماییانەی دەبێت لە تەمەنێکی بچووکەوە بە منداڵ بدرێن مەقاڵەل گؤجەر\n📅 زمان اضافه کردن Oct 15 2020 10:55PM\nنوسینی:دیلمان ئازاد حەسەن من کە پزیشکێکی پسپۆری د [ فرەتر(ویشتر)... 👁] ✖ ✖ 0 2 ✔ 99% ✍ ج.ع.ئـ. 15-10-2020 22:55:19\n👫 پاشا مەحمود قاسم زنی نۆیسە (ژیان ناۆمە)\n📅 زمان اضافه کردن Oct 13 2020 7:16PM\nپاشا مەحمود قاسم، کە بە (شێخ پاشا بابی شەنگال)ناسر [ فرەتر(ویشتر)... 👁] ✖ ✖ 0 2 ✔ 86% ✍ ج.ع.ئـ. 13-10-2020 19:16:26\n👫 عەلی ئاشق - عەلی عاشق زنی نۆیسە (ژیان ناۆمە)\n📅 زمان اضافه کردن Apr 22 2020 9:37AM\nعەلی عەبدوڵڵا، ناسراو بە (عەلی عاشق)، خەڵکی گوندی [ فرەتر(ویشتر)... 👁] ✖ ✖ 4 1 ✔ 99% ✍ هـ.ب. 22-4-2020 9:37:04\n📖 مەهاباد قەرەداخی و ئیستێک بۆ بەخۆداچوونەوەی کۆمەڵگە مەقاڵەل گؤجەر\n📅 زمان اضافه کردن Oct 15 2020 11:30PM\nنوسینی: هەرمن ئەحمەد وشە وەک گوڵ بێت یان گوللە؟ [ فرەتر(ویشتر)... 👁] ✖ ✖ 0 2 ✔ 99% ✍ ج.ع.ئـ. 15-10-2020 23:30:53\n📖 هەورامان،نقێمە ونبووەکەی ژیاری مرۆیی مەقاڵەل گؤجەر\n📅 زمان اضافه کردن Oct 14 2020 10:51PM\n👁 اێ بەخشە 289 گل سئرکریائە(دێینە)\nنووسینی: هۆمەر نۆریاوی هەورامان، یەک لە مەکۆ و نا [ فرەتر(ویشتر)... 👁] ✖ ✖ 3 2 ✔ 99% ✍ م.ب. 14-10-2020 22:51:58\n📝 ڕاگەیەندراوی ژمارە 230ی وەزارەتی تەندروستی سەبارەت بە ڤایرۆسی کۆرۆنا وەڵگەنۆمەل\n📅 زمان اضافه کردن Oct 13 2020 9:14PM\n👁 اێ بەخشە 211 گل سئرکریائە(دێینە)\nەگوێرەی راگەیەندراوەکە وردەکارییەکانی ئاماری 24 سە [ فرەتر(ویشتر)... 👁] ✖ ✖ 0 2 ✔ 99% ✍ ج.ع.ئـ. 13-10-2020 21:14:08


بریندار بوونی ساڵە نەڵۆسی، عوسمان عەبدی – PMNews\nئێمە بۆ کۆ کردنەوەی یارمەتی و سەردانی خەڵک دەچووینە گوندەکانی لاجانی پیرانشار. هێوارەی 15ی 6ی 1365ی هەتاوی گوندی خەراپەمان هەڵبژارد. من کە پێشتر بەرپرسی دەستە بووم لە لکی چواری هێزی قەندیل. چەند رۆژێک پیشتر داوام کڕد کە بچمە ناو کۆمیتەی لاجان، کە هەمیشە لە کار و چالاکی ناوچەدا وێگڕا بووین. داواکەم قەبوڵ کرا.\nئەو شەوە کە چووینە ناو دێ هەوا زۆر خۆش بوو ئیمە چووینە ناو گوند ، دیارە پێش ئەوەی بچینە ناو گوند خەڵکی گوندەکە پێیان وتین کە پێگەی رێژیم کە لە گردێکی پێش ماڵان بوو، ئەمشۆ چرای هەڵنەکردووە و ئیمکانی ئەوە هەیە بێنە دەوری دێ بۆ کەمین دانانەوە. ئێمەش کە ترسمان لە رێژیم نەبوو یان بڵێم زۆرمان ئەهەمییەت بە ئەمنیەتی خۆمان نەدەدا، بە قسەمان نەکردن.\nساڵە نەڵۆسی لە گەڵ دوو هاوڕێی پێشمەرگە کە تازە هاتبوونە نێو شۆڕش و قەت لە شەڕدا بەشداریان نەکردبوو، بۆ کۆکردنەوەی یارمەتی سەردانی چەند ماڵێکیان کرد بوو و دواتر چوو بوونە ماڵە عەلی مام حازیزی کە لە قەراغ دێ بوو .کە بنەماڵەیەکی شۆڕشگێڕ بوون . دوای ئەوەی یارمەتی لە خاوەن ماڵ وەردەگرن و دێنە دەرێ، دەکەونە بەر دەسرێژی گوللەی پاسدارەکانی کە لە نزیک ماڵی کاک عەلی لە کەمین دا دەبن. لە یەکەم دەسرێژدا ساڵە نەڵۆسی بە تووندی بریدار دەبێ، دستی راستی دەشکێ و لاقی راستی لە کار دەکەوێ . خاوەن ماڵیش (کاک عەلی مام حایزی) لاقی بە تووندی بریندار دەبێ کە بەداخەوە دوای چەند مانگێک گیانی لە دەست دەدا.\nیەکێک لەم دوو هاوڕێ پێشمەرگەیە (عەلی) وڵامی تەقەی پاسدارەکان دەداتەوە و دەچێتە سەر کاک ساڵە و لە پشتێی دەکا و دەی بات بۆ دەرەوەی دێ. ئێمەش کە لە ناو دێ بووین تەقەمان لە شوێنی کەمینەکە کرد و لە دێ دەرکەوتین.\nساڵە عەلی و عوسمانی ناردبوو کە بچن ئەسبەکە بێنن کە لە ناو پۆلە دارێک دا بەستبوومانەوە، ئەو کوڕانە شوێنەکەیان نە دیتبۆوە و نەهاتبوونەوە ئەو شوێنەی وەک شوێنی پاشەکشە دیاریمان کردبوو.\nپیگەی رێژی لێکدا لێکدا نوورئەفکەنی هەڵدەدا و دەوری دێی بە خۆمپارە دەکوتا. زۆر نیگەران بووم، دڵم لێدەدا و بیرم لای وان بوو کە دەبێ چیان بەسەر هات بێ. لە کاتی گەڕان بە دوای ساڵە و هاوڕێیانی دا، تووشی عەلی هاتم. عەلی کە کوڕێکی رەش ئەسمەر بوو، کە دیتم هەستم کرد زۆر ترساوە و رەنگی سپی هەڵگەڕاوە و قسەی بۆ نەدەهات. عەلی هەموو گیانی خوێناوی بوو و لێم پرسی چ بووە. وتی ساڵە زۆر تووند بریندار بووە و ئیمکانی هەیە شەهید بێ، بە دەست ئیشارەی کرد کە تا دەرەوەی دێی هێناوە و بەڵام نازانێ لە کوێی داناوە.\nمنیش زۆر ناڕاحەت بووم و زۆریشی لێ تووڕە بووم، وەدوای دۆزینەوەی ساڵەی کەوتم و چەند هاوڕێیەکیش بە دوام دا هاتن.\nمنیش زۆر جار بە شۆخی بە ساڵەم دەوت مامۆستا ساڵح ، مامۆستا سالیح، منیش کە نزیک بوومەوە لەو مەسیرەی کە عەلی پێی وتبووم بە دەنگی بەرز بانگی کاک ساڵەم دەکرد” مامۆستا ساڵح، مامۆستا سالیح) پاش چەند جار بانگ کردن، ساڵە وڵامی دامەوە و وتی کاک عوسمان ئەوە لێرەم. وتم دەی وەرە، وتی من ناتوانم، تۆ وەرە ئێرە. کە چووم دەستم لێدا هەموو گیانی شەڵالی خوێن بوو.\nمنێش چەند قسەی شوخیم لە گەڵ کرد. وتی ئەوەی کەی کاتی ئەو شۆخیانەیە. منیش پێم وت نامری هیچ نیە. من کە کاتی خۆی کە لە هێزی بەیانی حدکا بووم دەورەی سەرەتایی دەرمانیم دیتبوو. ئەو شەوە شەهید حوسێن فەتحوڵڵاهی کە کادری دەرمانی لک بوو، لە ئێمە هەڵبرابوو بەڵام شانسی ساڵەی کۆڵەپشتی دەرمانیەکەی لە لای ئێمە بوو و من فەوری کەمێک برینەکانی ساڵەم پێچاو و چووینە گوندی زنوێنجیان. لە زینونجیان لە بەر روناکی جوان دەرمانم کرد و بۆ مانەوەی رۆژ لە دێ وەدەر کەوتین.\nبۆ هێوارەی 16ی 6 ی 1365 ی هەتاوی لە گەڵ چەند هاوڕێی تر ساڵەمان سواری بارگینە بۆری کۆمیتەی لاجان کرد لە نزیک زینونجیانەوە بەرەوە قەندیل وەڕێ کەوتین. من قەت پێم خۆش نەبووە لە کاتی بردنی بریندار بۆ خەستەخانە، لە نزیک بریندارەکە بم، مەعمولەن بریندار لێت دەبێتە فەرماندە و هەر دەستووران دەدا، هەر دەڵێ وا بڕۆ، بەوێ دا بڕۆ… . ئەو شەوەش من و پێشمەرگەیەکی تر وەپێش کەوتین و کاک حەسەن ئەبروزەنی لە گەڵ هاوڕێیەکی تر لە گەڵ ساڵە بوون.\nدوای چەند سەعات رێگا رۆیشتن، یەکەم کەس بووم چوومە سەر جادەی پیرانشار بۆ سەردەشت لە نزیک نمنجێ کە زۆر شەوان دوژمن لە وێ کەمینیان دادەناوە و بڕکم هەڵپەڕکێ کرد و بەرەو قەندیل وەڕێ کەوتین. بۆ نیوەڕۆ گەیشتینە بازاڕی دەروە سپی لە نزیک شێخ ئایش لە بناری قەندیل و دوای ئیسراحەت کردن، بەرەوە سەوە و گۆرتیسوێ کە کۆمیتە شارستانی پیرانشاری لێ بوو وەڕێ کەوتین.\nمن زۆر پێش ساڵە و حەسەن گەیشتمە کۆمیتە شارستان و هاوڕێیانی کۆمیتە شارستان بەرەو پیریان چوونن و بۆ شەوێ ساڵەی برینداریان گەیاندە کۆمیتە شارستان و بۆ سبەی بەرەو خەستەخانەیان بەڕێ کرد.\nبە کوری بەم جۆرە ساڵەمان لە مەرگ نەجات دا و ئێستا لە سوید دەژی و هیوادارم هەر ساغ و سڵامەت بی.


مێژوی ئەمڕۆ 15/10 - بنکەی روناکبیریی گەلاوێژ :: Gelawej\nمێژوی ئەمڕۆ 15/10\nمێژوی ئەمڕۆ Oct 15, 2020\n- لە رۆژى 15/10/1801 رفاعە تەهتاوى، فه‌یله‌سوف و نوسه‌رى میسرى لە شارى تەهتا لە دایکبووە، لە رۆژى 27/5/1873 لە تەمەنى (71) ساڵى لەشارى قاهیرە کۆچى دوایى کردووە.\n- لە رۆژى 15/10/1814 میخائیل لیرمنتۆف، رۆماننوس و شاعیرى روسى لە شارى مۆسکۆ لە دایکبووە، لە رۆژى 27/7/1841 لە ته‌مه‌نى (27) ساڵى له روسیاى قەیسەرى کۆچى دوایى کردووە.\n- لە رۆژى 15/10/1844 نیتچە (فرێدریچ ویلھڵم نیچە - Friedrich Wilhelm Nietzsche)، فەیلەسوف و شاعیرى ئەڵمانى لە شارى پرۆس لە دایکبووە، لە رۆژى 25/8/1900 لە تەمەنى (55) ساڵى بە جەڵتەى مێشک لە شارى فایمار کۆچى دوایى کردووە، لە ساڵی ١٨٦٩ بۆ ماوەی (10) ساڵ بووەتە مامۆستا لە زانکۆی بازێل لە بواری وشەناسیى کلاسیکدا، بەهۆى نەخۆشیەوە وازى لەمامۆستایەتى زانکۆ هێناوە، تەنانەت لە هاوڕێکانیشى دوورکەوتۆتەوە و تەنیایى هەڵبژاردووە و بە وڵاتانى (ئه‌ڵمانیا، ئیتاڵیا و فه‌ڕه‌نسا) گەڕاوە، له ساڵى 1856 له ته‌مه‌نى (12) ساڵى شیعرى نوسیووه، نوسراوەکانی شێوازی تایبەتی خۆیان ھەیە و وەک نووسراوەکانی تری سەردەمی خۆی نییە، چه‌ندین كتێبى له‌لایه‌ن نوسه‌ران و وه‌رگێڕانى كورد كراوان به كوردى.\n- لە رۆژى 15/10/1916 فوئاد زاهیرى، ئاوازدانەر و موزیسیانى میسرى لە شارى قاهیرە لە دایکبووە، لە رۆژى 1/10/1988 لە تەمەنى (71) ساڵى کۆچى دوایى کردووە.\n- لە رۆژى 15/10/1920 ماریۆ پوزۆ (Mario Puzo)، رۆماننوس و سیناریۆنوس و نوسه‌رى ئەمەریکى لە شارى نیۆیۆرک لە دایکبووە، لە رۆژى 2/7/1999 لە تەمەنى (78) ساڵى بە نەخۆشى دڵ لە دورگەى لونگ کۆچى دوایى کردووە.\n- لە رۆژى 15/10/1926 میشێل فۆکۆ (Michel Foucault)، فەیلەسوفى فەڕەنسى لە شارى بواتیە لە دایکبووە، لە رۆژى 25/6/1984 لە تەمەنى (58) ساڵى بەنەخۆشى ئایدز لەشارى پاریس کۆچى دوایى کردووە. نوسینەکانی لە چوارچێوەی بابەتەکانی مێژووی هزر، ئیپستمۆلۆجی، ئاکار، فەلسەفەی سیاسی و فەلسەفەی ئەدەبە و کاریگەرە بە ئالتوسێر، فرۆید، هیگڵ، هایدیگەر، هۆسرڵ، کانت، مارکس، مێرلۆ پۆنتی، نیتچە و سارتەر، هەروەها کاریگەریی کردۆتە سەر ئێدوارد سەعید، پیەر بۆردیۆ، دۆلۆز، ئاگامبێن، گرنگترین کتێبەکانى بریتین لە مێژووی شێتی، مێژووی سێکسوالیتی، ریزبەندی شتەکان، ئارکیۆلۆجیای زانین، لە دایکبوونی کلینیک، زانین و دەسەڵات .....هتد. یەکێک لە تایبەتمەندییە سەرنجڕاکێشەکانی فۆکۆ، تەرخانکردنی لێکۆڵینەوەکانیەتی بۆ ئەو کەسانەی کە لە کۆمەڵگادا پەراوێزخراون و بە کەیل و کورت دادەنرێن، لەوانە: شێت، بکوژ، هاوڕەگەزباز، نێرەموک، نەخۆشی دەروونی، زیندانی...هتد، فۆکۆ دەیەوێت ئەم پەراوێزخراو و بەندکراوانە بهێنێتە قسە و لەو دۆخی چەوساندنەوەیە ڕزگاریان بکات و دەرفەتێکیان بۆ بڕەخسێنێت تاوەکو خاوەنی ماف و ژیان بن. پێی وایە زانستی دەروونی و پزیشکی بە یارمەتی کۆمەڵگای بۆرژوازی ئیستیغلالی بوونی مرۆڤیان کردووە و بە بیانوی شێتی و نەخۆشی و ناسروشتی بوونەوە کۆت و بەندیان کردوون و دەیانچەوسێننەوە. فۆکۆ لەو بیرمەندانەیە کە لایەنگری سەرسەختی ڕەخنەیە، پێی وایە هیچ شتێک نیە شایەنی پرسیار و ڕەخنە نەبێت، هەروەها پێناسەی ڕەخنە دەکات بەوەی: بریتییە لە یاخیبوونێکی خۆویستانە و ڕەتکردنەوەی دەسەڵاتی زاڵ.\n- لە رۆژى 15/10/1931 حەسەن حسنى (حه‌سه‌ن حوسنى مه‌حمود)، ئەکتەرى میسرى لە شارى قاهیرە لە دایکبووە، له رۆژى 30/5/2020 له ته‌مه‌نى (89) ساڵى به جه‌ڵته‌ى دڵ له نه‌خۆشخانه‌ى دار فوئاد له شارى قاهیره له میسر كۆچى دوایى كردووه، لە ساڵى 1961 تاكو ساڵى 2020 بەشدارى لەکارى هونەریدا کردووە.\n- لە رۆژى 15/10/1958 مریەم منت حەسان، ژنە گۆرانیبێژى ئیسپانى لە ئیسپانیا لە دایکبووە، لە رۆژى 22/8/2015 لە تەمەنى (56) ساڵى بە نەخۆشى شێرپەنجە لە جەزائیر کۆچى دوایى کردووە، لە ساڵى 1976 تاکو ساڵى 2015 بەشدارى لەکارى هونەریدا کردووە.\n- لە رۆژى 15/10/1963 جەمال ردهان، ئەکتەرى کوێتى لە کوێت لە دایکبووە، لە ساڵى 1984 بەشدارى لەکارى هونەریدا کردووە.\n- لە رۆژى 15/10/1964 کول پۆرتەر (Cole Albert Porter)، شانۆنوس و موزیسیان و ئاوازادنه‌ر و شاعیرى گۆرانى و نوسه‌رى ئەمەریکى لە تەمەنى (73) ساڵى بەنەخۆشى لەشارى سانتا مۆنیکا لە ویلایەتى کالیفۆرنیا کۆچى دوایى کردووە، لە رۆژى 9/6/1891 لە شارى پیرۆ لە ویلایەتى ئیندیانا لە دایکبووە.\n- لە رۆژى 15/10/1967 عەبدوڵڵا فەزاڵە، گۆرانیبێژ و ئاوازدانەر و شاعیرى کوێتى لە تەمەنى (65) ساڵى کۆچى دوایى کردووە، لە ساڵى 1901 لە کوێت لەدایکبووە.\n- لە رۆژى 15/10/1975 فاتیمە عەبدولڕەحیم، ژنە ئەکتەرى بەحرێنى لە شارى محرەق لە بەحرێن دایکبووە، لە ساڵى 1989 بەشدارى لەکارى هونەریدا کردووە.\n- لە رۆژى 15/10/1976 رامز ئەسوەد، ئەکتەرى سورى لە شارى ترتوس لە سوریا لە دایکبووە، لە ساڵى 1998 بەشدارى لەکارى هونەریدا کردووە.\n- لە رۆژى 15/10/1981 سۆفیا مەریخ، ژنە گۆرانیبێژى مەغریبى لە شارى دار بەیزا لە مەغریب لە دایکبووە، لە ساڵى 2007 بەشدارى لەکارى هونەریدا کردووە.\n- لە رۆژى 15/10/1982 ئەلفت عومەر، ژنە ئەکتەرى میسرى لە شارى قاهیرە لە دایکبووە، لە ساڵى 1997 بەشدارى لەکارى هونەریدا کردووە.\n- لە رۆژى 15/10/1986 لى دونگهى، گۆرانیبێژ و ئەکتەرى کۆرى لە شارى مۆکبۆ لە دایکبووە، لە ساڵى 2005 بەشدارى لەکارى هونەریدا کردووە.\n- لە رۆژى 15/10/1997 هانم محه‌مه‌د، ژنه ئه‌کته‌ری میسری لە تەمەنى (75) ساڵى لە شارى قاهیرە کۆچى دوایى کردووە، لە رۆژى 19/5/1932 لە دایکبووە، لە ساڵى 1970 تاکو ساڵى 2007 بەشدارى لەکارى هونەریدا کردووە.\n- لە رۆژى 15/10/2018 ئەحمەد وارس، ئەکتەرى میسرى لە تەمەنى (71) ساڵى لە شارى قاهیرە کۆچى دوایى کردووە، لە رۆژى 18/10/1947 لەدایکبووە.


ڕووداوێكی هاتووچۆ پەردەی لەسەر تاوانێك هەڵماڵی - تۆڕی میدیایی خەڵک\nبەڕێوەبەرایەتی پۆلیسی هەولێر ئاشكرای دەكات، كە بەهۆی ڕووداوێكی هاتووچۆوە چەندین جۆری مادەی هۆشبەر و دەمانچە و خواردنەوەی كحولی دەستی بەسەرداگیرا و تۆمەتبارەكەش دەستگیركرا، كە بەڕەگەز عەرەبە.\nهۆگر عەزیز، وتەبێژی پۆلیسی هەولێر ڕایگەیاند، بەشی پۆلیسی فریاكەوتنی هەولێر، دوای ئەوەی ئاگادار كرانەوە، كە لە شەقامی 120 مەتری نزیك گوندی ئیتاڵی ڕووداوێكی هاتوچۆ ڕووی داوە و یەكێك لە شوفێرەكان هەڵاتووە، دەستبەجێ گەیشتنە شوێنی ڕووداوەكە.\nئاشكراشی كرد، پاش پشكنینی ئۆتۆمبێلەكە لە جۆری هۆندا ئەكسێنت، دەركەوت كەوا شوفێرەكە ماددەی هۆشبەری پێ بووە، بۆیە دەستیان بە لێكۆڵینەوەیەكی چڕ كرد و توانییان تۆمەتبارێكی بە ڕەگەز عەرەب بە ناوی (ع.ع.س) تەمەن 35 ساڵ دەستگیر بكەن.\nڕاشیگەیاند، لە ناو ئۆتۆمبێلەكەدا دەست گیرا بەسەر بڕێك ماددەی هۆشبەر لە جۆری كریستاڵ، جامایكا، تریاك، حەشیش، چوار جۆر حەبی هۆشبەر، دوو بتڵ خواردنەوەی كحولی، دەمانچەیەكی كڵۆكی توركی، دوو مەخزەن و یەك فیشەك، كەلوپەلی بەكارهێنانی ماددەی هۆشبەر.\nوتەبێژی پۆلیسی هەولێر وتیشی، “تۆمەتبار دانی نا بە تاوانەكەیدا، بۆیە بە بڕیاری دادوەر و بەپێی ماددە (14)ی هۆشبەرەكان، ڕاگیرا”.\nپارێزگاری هەولێر هۆشداری گرانفرۆشی دەدات\nكەسێك لەسەر بەكارهێنانی ماددەی هۆشبەر دەستگیر كرا\nخەڵك- بەڕێوەبەرایەتی پۆلیسی هەولێر ئاشكرای دەكات، كە كەسێكیان بە تۆمەتی بەكارهێنانی ماددەی هۆشبەر دەستگیر كردووە. مقەدەم هۆگر عەزیز، وتەبێژی…\nپۆلیسی هەولێر؛ لەگۆڕستانی شێخ ئەحمەد دوو كەسیان بەتۆمەتی بەكارهێنانی ماددەی دەستگیركرد\nخەڵك بەڕێوەبەرایەتی پۆلیسی هەولێر ڕایدەگەیەنێت ، دوو تۆمەتباریان بە تۆمەتی بەكارهێنانی ماددەی هۆشبەر و ماددە كحولییەكان دەستگیر كرد. مقدم هۆگر…\nخەڵك- بەڕێوەبەرایەتی پۆلیسی هەولێر ئاشكرای دەكات، كە كەسێكیان لەكاتی كێشانی ماددەی هۆشبەر دەستگیر كردووە. مقەدەم هۆگر عەزیز، وتەبێژی پۆلیسی هەولێر…\nژن و پیاوێك لە ڕووداوی هاتووچۆدا گیانیان لە دەستدا\n27 مارس 2022 3.45 pm\nخەڵك – یەحیا جاف ئەمڕۆ هەینی، 27/5/2022 لە ئەنجامی ڕووداوێكی هاتووچۆ لە سەر ڕێگای سەرەكی (دەربەندیخان – زەڕایەن)…\nئاسایش 11 بازرگان و بەكارهێنەری ماددەی هۆشبەر دەستگیر دەكات\n17 ئاب 2021 7.34 pm\nخەڵك- بەڕێوەبەرایەتی ئاسایشی ڕۆژئاوای سلێمانی ئاشكرای دەكات، كە لەسەر ماددەی هۆشبەر 2 بازرگان و 9 بەكارهێنەری…\nئێران؛ ناتۆ، قاچاخچێتی ماددەی هۆشبەر دەکات\n19 کانونی یەکەم 2021 11.13 pm\nخەڵک سەرۆکی دەستەی بەرەنگاربوونەوەی ماددە هۆشبەرەکان لە ئێران، دەڵێت؛ هاوپەیمانی ناتۆ، بە یاریدەی فڕۆکەکانی…


شەریف فەلاح 21/01/2020 - 14:58 بڵاوکراوەتەوە لە میوزیك\nخەڵاتی زێڕینی ماملێ، وەک هێمایەکی ڕێزلێنان لە هونەرمەندانی کورد، ماوەی ١١ ساڵە بەردەوامە و لەلایان "مەڵبەندی هونەریی ماملێ"وە ساڵانە پێشکەش بەو هونەرمەندە ماندوو و تێکۆشەرانە دەکرێت کە لە خزمەتی هونەریی کوردیدا تێکۆشاون و گەشەیان پێ بەخشیوە.\n- هەست بە بەرپرسیارەتیکردن لە هەمبەر مۆسیقای کوردی.\n- زیندووکردنەوەی کۆمەڵێک مێلۆدی و گۆرانیی کوردی بە زاراوەی کەڵهوری و پێشگیری لە تێداچوونیان.\n- دەوڵەمەندکردنی ئەرشیوی گۆرانیی کوردی لە ماوەی تەمەنی هونەرییدا.\n- هاندانی هونەرمەندانی کوردزوان بۆ خزمەتکردنی میوزیکی کوردی.\nبۆیە: مەڵبەندی هونەریی ماملێ، هونەرمەند مامۆستا (محەممەدڕەزا دارابی)ی وەک هونەرمەندی ساڵی 2020 دەستنیشان کرد تا خەڵاتی زێڕینی ماملێی پێشکەش بکرێت.\nلە ماوەی ساڵانی پێشوو دا، لە هەر چوار پارچەی کوردستان هونەروەرانی کوردی وەک: ١- قالەمەڕە ٢- ئەندێریاس ئیسرائیل خەمۆ (باکووری) ٣- عەباس کەمەندی ٤- عەزیز شاهڕوخ ٥- ناسر رەزازی ٦- زۆزان ٧- تیپی موسیقای سلێمانی ٨- مەزهەر خالقی ٩- خەلیل خەمگین ١٠- حوسێن سەفامەنێش ئەو خەڵاتیان پێشکەش کراوە.\nلە نووسراوەکەی مەڵبەندی هوەنریی ماملێدا هاتووە: "هەموو ساڵێک بەپێی توانا و دەرفەتی بەردەست، ئەو مەڵبەندە تێکۆشاوە تا لە بۆنەیەکی شایاندا ڕێز لە هونەرمەندی ساڵ بگرێت و خەڵاتی زێڕینی ماملی"یان پێشکەش بکات بەڵام، لەبەر هۆکاری تایبەت و نەبوونی ئیزنی کارکردنی ئەو مەڵبەندە لە ئێران، نەمانتوانی مەراسیمێکی شایان بۆ شکۆی ئەو مامۆستا بەرزەی کورد بگرین. بۆیە بڕیارمان دا لە ڕۆژەکانی داهاتوو خەڵاتی ماملێ و لەوحی ڕێزلێنانی مامۆستا “ناسر ڕەزازی” لە ڕێگای چەند نوێنەرێکی ئەو مەڵبەندە و چەند دڵسۆزێکی هونەری کوردییەوە، بگەیەنینە کرماشانی خۆشەویست تا پێشکەشی ئەو تێکۆشەرەی هونەریی کوردی بکرێت.\nمامۆستا محەمەدڕەزا دارابی لە ٢٤ی مارسی ١٩٥١ زایینی (٣ی گوڵانی ١٣٣٠ی هەتاوی) و لە شاری کرماشان لەدایک بووە. لە بواری ئێلێکتڕۆنیک درێژەی بە خوێندن دەدات و خاوەن کچێک و کوڕێکە.\nمحەممەد ڕەزا دارابی، دەستپێکی کاری هونەریی ساڵی ١٣٥٠/١٩٧١ لەگەڵ ئۆرکێستری تایبەتیی ڕادیۆ و تەلەفزیۆنی کرماشان بە سەرپەرستیی مامۆستایانی نەمر "مەسعوود زەنگەنە" و “مامۆستا موجتەبا میرزادە" بووە. ئەو ئۆرکێسترای کە بە دەیان بەرهەمی ڕەسەنی کوردی بۆ نەتەوەی کورد تۆمار کردووە. هاوکات لەگەڵ ئۆرکێسترار فەرهەنگ و هونەری پارێزگای کرماشان بە ڕێبەریی مامۆستا "کەیخوسرەو پوورنازری"، هاوکاری دەکرد.\nبە درێژایی تەمەنی هونەریی خۆی لە خزمەت مامۆستایان وەک: یشەهرام نازری، کەیهان کەڵهۆر، هادی مۆنتەزێری، سیاوەش نوورپوور، خەلیل چالەچالە، حێشمەتوڵڵا حوجەتی فەرد، حوسێن یووسف‌زەمانی، فارووقی و هی دیکە ئەزموونی کۆ کردووەتەوە.\nڕەدیفەکانی میوزیکی ڕەسەنی ئێرانی لەلایان نەمر مامۆستا “مەحموود بلوری” فێر بووە و لە ڕێنماییەکانی مامۆستایانی وەک موجتەبا میرزادە، کەیخوسرەو پوورنازری، حاتەم عەسەری، محەمەد سەدری و محەممەدڕەزا شەجەریان کەڵکی وەرگرتووە.\nشارەزای ئامێرەکانی "تار و سێتار"ە و هاوکات سەنتوور و زەربیش دەژەنێت.\nجیا لە شێوازی ڕەسەنیی ئێرانی کە تێیدا لە زەبر و بەتوانایە و گەر ئەو ڕێچکەیەی گرتبایە بەر، دەکرا یەک لە هونەرمەندە هەرە بەناوبانگەکانی ئێران بوایە، بەڵام دڵسۆزی و ئەوین بە هونەر و فۆلکلۆری گەلەکەی و بەتایبەت زاراوەی کەلهوڕی وای لێدەکات لەو بوارەدا خزمەت بکات کە بەرهەمی ئەو ماندووبوونەیان، کۆ کردنەوە و زیندووڕاگرتنی دەیان هەوا و گۆرانی ڕەسەنی کوردین بەتایبەت بە شێوەزاری “کەلهوڕی”ـ کە لە کۆی شەش ئەلبوومدا تۆماری کردوون، کە بریتین لە:\nگلارە، شوور شیرین، سورمەی خەیاڵ، مەهجوری، ڕەقس پەروانە و ژینا\nکەنەدا، ئیتالیا، ئاڵمان و سلێمانی لە باشووری کوردستان و لەگەڵ گەلێک گروەپی موزیک هاوکار بووە و کاری هونەری پێشکەش کردووە لە ناویان دا:\nگرووپی میوزیکی “باربۆد” بە ڕێبەرایەتیی مامۆستا محەمەد ساعێد.\nگرووپی “تەنبوورژەنانی لاوچ” بە ڕێبەرایەتیی مامۆستا عەلی‌ئەکبەر مورادی.\nگرووپی “گوڵبانگ” بە ڕێبەرایەتیی مامۆستا بێهناز زاکێری.\nگرووپی “چل دەف” بە ڕێبەرایەتیی مامۆستا فەرشید غەریبنژاد.\nگرووپی “بێستوون” بە ڕێبەرایەتی مامۆستا عەلیڕەزا فەیزبەشیپوور.\nگرووپی “هاتف” بە ڕێبەرایەتیی مامۆستا مامۆستا رەزا ڕەزاخاه.\nگرووپی “ئەوج” بە ڕێبەرایەیی مامۆستا خەلیل چالەچالە.\nگرووپی “تورەنگ” بە ڕێبەرایەتیی مامۆستا بورزوو ئەمیری.\nگرووپی “مێهروەرزان” بە ڕێبەرایەتیی مامۆستا جواد عەزیزی.\nگرووپی “حەنانە” بە ڕێبەرایەتیی مامۆستا کامران هیممەتپوور.\nگرووپی “ئابیدەر” بە ڕێبەرایەتی مامۆستا بەهرام ساعێد.\nئۆرکێسترای گەورەی “کوبان” بە ڕێبەرایەتیی مامۆستا وەنداد مساحزادە.\nمامۆستا دارابی لە زۆر فێستیڤاڵ و بۆنەی هونەری دا بەشداری کردووە و چەندین پلە و خەڵاتی بەدەست هێناوە و زۆر خەڵاتی وەرگرتووە و ڕێزی لێ گیراوە. پوختەیەک لەو سەرکەوتنانە بەو شێوەیەن:\nلە فێستیڤاڵی گشتیی میوزیک لە ئێران لە ساڵی ١٣٦٧/ ١٩٨٨ لە نیوان ٩٠ گرووپی میوزیک وەک گۆرانیبێژی تاقانە هەڵدەبژێردرێت و دیپڵۆمی ئیفتیخاری ئەو فێستیڤاڵەی پێشکەش کراوە.\nلە یەکەمین فێستیڤاڵی میوزیکی نەتەوەکانی ئێران بە ناوی “هەم‌ئاوایی” لەوحی سپاس و پێزانینی پێشکەش کراوە.\nلەلایان کۆمەڵەی ماڵی مۆسیقا (خانە موسیقی)ی ئێرانەوە لەوحی سپاس و پێزانینی پێشکەش کراوە.\nلەلایان ئاکادێمی (T.D.K) لە وڵاتی ئاڵمان بڕوانامەی هونەریی پێشکەشی کراوە.\nلەلایان زانکۆی یۆڕک / YORKلەوحی ڕێزلێنانی پێشکەش کراوە.\nلەوحی ڕێزلێنان لەلایان فێستیڤاڵی سن لۆرێنزۆ/ SAN LORENZO لە وڵاتی ئیتالیا پێشکەش کراوە.\nبە بۆنەی ڕێزگرتن لە هونەرمەندان و کۆنەکارانی بواری یموزیک لە کرماشان، لەوحی پێزانین و سپاسی پێشکەش کردووە.


وتووێژ:بدلیس - ویکیپیدیا، ئینسایکڵۆپیدیای ئازاد\nکاک فێرخواز تکایە ئەم ناوانە لەخۆوە بێ‌لێدوان مەگوێزەوە. ناوی ئەم شارە لە زازاکی و کرمانجیدا ھەر بدلیسە. تەنانەت لە شەرەفنامەدا وەرگێراوی مامۆستا ھەژار ھەر بدلیس ھاتووە و لە کتێبی جوگرافیای کوردستانیشدا (چاپی باشوور) ھەر نووسراوە بدلیس.--چالاکWьтуwеж (١٠ی خەزەڵوەری ٢٧١٢) ٠٩:٤٠, ٣١ تشرینی یەکەم ٢٠١٢ (UTC)\nڕاستە ئەوە سەیرم کرد بە باکووری نووسراوە بدلیس بەڵام بە سۆرانی بەدلیسە و ھەر بە بەدلیس ناوی دێت، کە ناوی شەڕەفنامەشت ھێنا ھەر خاوەنی شەڕەفنامە خۆی شەڕەفخانی بەدلیسییە نەک شەڕەفخانی بدلیسی. بۆ ئەو کتێبەش نەمخوێندۆتەوە بەڵام مەرج نییە کە کتێبێک چاپی باشوور بوو واتە بەشێوەی باشوور نووسراوە، لە باشوور دەیان کتێب دەردەچێت بە شێوەزارەکانی تر. بۆیە دەیگوێزمەوە بۆ بەدلیس کە ناوە سۆرانییەکەیەتی.--Ferxwaz (لێدوان) ٢٢:٢٣, ٢٢ تشرینی دووەم ٢٠١٢ (UTC)\nبە سۆرانی؟ سۆران چ کارەیە؟ وا دەڵێی سۆرانی دەڵێی زۆرینەی خەڵکی بدلیس سۆرانییە! خاوەنی شەرەفنامەش خۆی ناوی میر شەڕەفخانی بدلیسییە وەرە چاو لە وەرگێڕاوی کوردیی شەرەفنامە بکە. من دوو بەڵگەی بایخدار و بەنرخ و جێباوەرم لە ڕۆژھەڵات و باشور بۆ ھێنایەوە بەڵام جنابت ھەر باسی شێوەزاری سۆرانی خۆت دەکەی. ئاوا نابێ کاک فێرخواز، بێ‌بەڵگە قسە مەکە، ویکیپیدیا ئاوا بەڕێوە ناچێ.--چالاکWьтуwеж (٣ی سەرماوەزی ٢٧١٢) ٠٦:٥٥, ٢٣ تشرینی دووەم ٢٠١٢ (UTC)\nبەڵگەی چیت دەوێت لە گووگڵ بگەڕێ بزانە بەدیلسە یان بدلیس، نەشم وتوە سۆرانین بەڵام دھۆکیش سۆرانی نین کەچی ناوەکەی بە سۆرانی دھۆک و بە بادینی دھوکە، بەڵام با قسەی جەنابتان بێت ئاغای بەڕێوەبەر تۆ ئاغای کە وتت ماست ڕەشە یەعنی ڕەشە، ڕاستیش دەکەی ویکی پیدیا وا بەڕێوە ناچێ لە نێوان من و تۆ کە وەکو نەوت و ئاو واین کە چەند تێکەڵ بکرێین ھەر تێکەڵ نابین. باوەڕبکە گلەییشت لێ ناکەم و لێشت توڕە نابم چونکە وەکو گۆران لە ھۆنراوەی پایز پایزدا دەڵێ/ پایز پایز بووکی پرچ زەرد *** من مات تۆ زیز ھەردوو ھاودەرد. ھەردووکمان وەک یەکین و یەک دەردمان ھەیە ئیتر بۆ لێت توڕە بم تۆ وشەی خۆت پێ ڕاستە و ئەگەر بیانیش بێت وەکو کوێتەکە ھەر ھی خۆت پێ ڕاستە و ھی منیش ھەڵە، منیش ھەر وام و ھی خۆم پێ ڕاستە و حەز دەکەم وشەیەک بەکاربێنم کە خزم و کەسوکار و ھاوشێوەزارانم بەکاریدێنن. کوردەواریش دەڵێن کە دوو سەرە بەران لە مەنجەڵێکدا ناکوڵێت.--Ferxwaz (لێدوان) ١٤:٥٤, ٢٣ تشرینی دووەم ٢٠١٢ (UTC)\nھەر من حەزم لەوەیە کە بیروڕامان تەواو لەگەڵ یەک جیاوازە و ھەر ئەوە دەبێتە ھۆی پەرەسەندنی ویکیپیدیا. دەێ ئەوە تۆ بڵێی ئاوایە و منیش بڵێم بەخوا ڕاست دەکەی خۆ ویکی پێش ناکەوێ! کاکە ئاسۆی بیرت ئاوا کورت نەبێ! ویکی ئینگلیزی ١٧ میلیۆن بەکارھێنەری ھەیە و لەوانەش زیاتر لە سەد و سی ھەزاری چالاکن و ئێستا بە ھاوکاری یەک پتر لە ٤ میلیۆن وتاریان نووسیوە تۆ لێرەدا لەگەڵ تاقە بەکارھێنەرێک کە ھاوخوێنی خۆتە ناحێوێیەوە و دەڵێی دوو سەرە بەران لە مەنجەڵێکدا ناکوڵێت! وەڵڵا سەیرە! گرفتی تۆ ئەوەیە سیاسەتەکانی ویکی لەبەر چاو ناگری. بەڵگە بۆ قسەکانت ناھێنییەوە دەنا بەبەڵگە قسە بکە، بەڕێوەبەر ھیچ، بیورویکراتیش ھیچ کارەیە. لەگەڵ ڕێزم.--چالاکWьтуwеж (٣ی سەرماوەزی ٢٧١٢) ١٥:١٤, ٢٣ تشرینی دووەم ٢٠١٢ (UTC)\nشتێکی تر کاک فێرخواز، وتت «حەز دەکەم وشەیەک بەکاربێنم کە خزم و کەسوکار و ھاوشێوەزارانم بەکاریدێنن»؛ کاکە گرفتی تۆ ھەر ئەوەیە دەنا بەکارھێنەرێکی زۆر باشی بۆ ویکیپیدیا. جنابت دەستێکی بەرزت لە نووسینی وتاردا ھەیە و بەمە ویکیپیدیا پێش دەخەی بەڵام ھەر ئەوەندەش بە گۆڕینی ناوەکان بۆ شێوەزاری خزم و کەسوکارەکەت پرۆژەکە وە دوا دەخەی. بەڵام ئەوە لۆگی گواستنەوەی من، بزانە کامە گواستنەوە بە پێی شێوەزاری خزم و کەسوکارم بووە؟ ھەر بۆ نموونە وتاری جان دان کە بە پێی شێوەزاری ئێمە نووسرابوو گواستمەوە بۆ جۆن دۆن کە بە پێی شێوەزاری ئێوە نووسراوە و سەتان نموونەی تری ئاوا. لێرەدا تەنیا لە ڕاستی دەگەڕێم و تکا دەکەم جنابیشت ھەر ئاوا بی و دەست لە شێوەزاری خزم و کەسوکارت ھەڵ‌بگری. زۆر سپاس.--چالاکWьтуwеж (٤ی سەرماوەزی ٢٧١٢) ٢١:٢٩, ٢٤ تشرینی دووەم ٢٠١٢ (UTC)\nوەرگیراو لە «https://ckb.wikipedia.org/w/index.php?title=وتووێژ:بدلیس&oldid=438452»\nئەم پەڕەیە دواجار لە ١٨:٥١ی ٢٤ی تشرینی یەکەمی ٢٠١٤ نوێ کراوەتەوە.


رەمەزان ئەحمەد کەماڵ دەبێ خۆی پارەی چارەسەری خۆی بدا.\nبەپێی هەواڵێک کەگەیشتووە بە کۆمەڵەی مافی مرۆڤی کوردستان رەمەزان ئەحەمەد کەمال بەسۆزی دادستان ودوای هەیشتن بەداواکارییەکەی ،٤رەشەمەی ۱۳۹٤مانگرتنەکەی شکاند.\nئیمڕۆ سێ شەمە;بەڕێوەبەری گرتووخانەی رەجایی شەهر بە رەمەزان ئەحمەد کەمال ی راگەیاند کە دادستان وڵامی ئەرێنی بۆ بەڕێ کردنی بۆ نەخۆشخانە داوە،وناوبراویش بە بیستنی ئەم هەواڵە بە مانگرتنی لە.خوارسن کۆتایی هێناوە.\nجێگەی ئاماژەیە بەڕێوە بەری گرتووخانەکە لە کۆی هاوژوورەکانی ئەحمەد کەمال رای گەیاندووە;ناوبراو دەبێت ببرێت بۆ نەخۆشخانەیەکی ئەهلی وخۆی دەبێت هەموو.خەرجی خارەسەری خۆی بدات و هیچ پەیوەندیەکی بە گرتووخانەوە نییە.\nهەر وەها رایگەیاندووە هەموو ئیشەکانی لە گرتنی سەرە تا تیچوونی چارەسەر لە ئەستۆی بەند کراوەو گرتووخانە تەنها بە کۆی چەن پاسەوانێک بەڕێ دەکات بۆ نەخۆشخانە.\nرەمەزان ئە حمەد کەمال بەند کراوی سیاسی کوردی رۆژئاوای کوردستان شاری کۆبانییە،ناوبراو تا ئێستا رێگەی پێ نەدراوە بنەماڵەکەی ببینێت ولە ئێرانیش هیچ کەسی نییە،ئەمە لە حاڵێکدایە رەمەزان خۆی توانای مادی بۆ چارەسەری نییە.\nلە یاسانامەی گرتووخانەکانداهەیە هەموو تێچوونی چارەسەر بەندکراوەکان لە ئەستۆی گرتووخانەدایە، ولە کۆنوانسیۆنی مافی بەندکراوان کە لە ساڵی۱۹۵۵ لە ژنێڤ پێشنیار کراوەولەلایەن شورای ئابووری وکۆمەڵایەی،لەگەڵ بڕیارنامەکەی لە ۱۳مەی۱۹۷۷پەسەند کراوەو ئێرانیش واژووی کردووە ئەمە هەیە کە هەموو تێچوونی چارەسەری بەند کراوێکلەئەستۆی ئەو وڵاتەیە کە تیا بەند کراوە.\nرۆژی ۲٠فوریە۲٠۱٦رەمەزان ئەحمەد کەمال،بەهۆی تەرخان نەکردنی چاودێری پزشکی و ڕوانە نەکردنی بۆ نەخۆشخانە بۆ وەرگرتنی چارەسەر،مانگرتنی تەڕ لەخواردنی راگەیاندبوو.\nەمەزان ئەحمەد کەمال،لەساڵی۱۳۸۷کۆچی هەتاوی لەگەڵ سێ ئەندامی پ ک ک (حزبی کرێکارانی کوردستان)کە بەهەڵە سنووری ئێرانیان بڕیبوو دەست بەسەرکران.\nناوبراو لە کاتێکداکە بەرەو سنووری عێراق دەگەڕایەوە لەلایەن سەربازەکانی ئێران تەقەی لێکراوچەند فیشەک بەر سک وشانی چەپ ەڕانی کەوت وگیرا کە دوای۷ساڵ هێشتا فیشەکەکان لەجەستەی دەرنەهێندراوە.\nرەمەزان ئەحمەد کەمال خەڵکی رۆژئاوای کوردستانە کە بەتۆمەتی ئەندام بوون لە پ ک ک (حزبی کرێکارانی کوردستان)لەلایەن دادگای شۆڕشی شاری خۆی حوکمی سێدارەی بە سەردا سەپێندرا،کە دواترلەلایەن دادگای دیوانی باڵای وڵاتی ئێرانەوە دووبارە پێداچوونەوەی بۆکراو حوکمەکەی گوڕدرا بە ۱٠ ساڵ سجن.\nرێکخراوی لێبووردەیی نێودەوڵەتی لە رۆژی ۲٦ژانویەی۲٠۱٦بە ڕاپورتێکه فەرمی داوای دەستێوەردانی بەپەلەی بارودۆخی گیراوی سیاسی کوردی رۆژئاوای کوردستان رەمەزان ئەحمەد کەماڵ لە گرتووخانەی رەجایی شەهر کەرەج کرد.\nلێ بوردەیی نێو دەوڵەتی لە راپورتەکەدا نووسیەیە،:رەمەزان ئەحمەد کەمال کە خەریکی تەپەراندنی۱٠ساڵ حوکمەکەیە لەئێراندا ،پێویستی بەپەلەی بە نەشتەرگەری وچاودێری پزشکی هەیە.رۆژی۳٠ دسامبری ۲٠۱۵ کە ناوبراویان بۆ چارەسەری ئیلتهاباتی دوای نەشتەر گەری بۆ نەخوشخانە دەبرد، کاربەدەستانی گرتووخانەکەدوای ئەوەی کە زۆری لێ دەدەن ودوای۲حەوتوو بێ چاودێری پزشکی دەی هێننەوە بۆ گرتووخانە.\nرەمەزان ئەحمەد کەماڵ پێشتر بە نووسینی نامەیەک بۆ ئەحمەد شەهید،هەواڵ نێری تایبەتی مافی مرۆڤ لە ئێران هەواڵی ئەشکەنجەو ئازاری خۆی لەلایەن کاربەدەستانی گرتووخانەوە راگەیاندبوو.\nرەمەزان ئەحمەد کەماڵ هیچ کەسێکی لە ئێراندا نییەو ئەمە خۆی بارودۆخی ناوبراو لە گیراوە سیاسیەکانی تر ئاڵوزتر و نالەبارتر دەکات.\nزۆربەی ئەو گیراوە سیاسیانەی کە پێشتر لەگەڵ رەمەزان ئەحمەد کەمال لەیەک ژوور بوون بەردەوام هەوڵ دەدەن بۆ ئاسانکاری کردن بۆ چاودێری وچارەسەری پزشکی ناو براو.


بایگانی‌ها درغه ای هینان - دوکتور سامی\n22725171 - 982198912-8178895تلگرام\nنەشتەرگەري جوانکاریی دوکتور سامی\nنەشتەرگەري جوانکاریی لوت\nنەشتەرگەري جوانکاریی چناکە\nدرغه ای هینان\nپەیوەندیی لەگەڵ ئێمە\nلووت لە سەر جوانی چ ڕۆڵێک دەبینێت؟\nدرغه ای هینان , نەشتەرگەری جوانکاریی لووتی\nنەشتەرگەری جوانکاریی لووت, نەشتەرگەری لووت\nلووت لە سەر جوانی چ ڕۆڵێک دەبینێت؟ و لە سەر چ کەسانێکدا نەشتەرگەری لووت کاریگەرە؟ لووتی جوان خاوەن تایبەتمەندی هەندەسی پێناسە کاروە کە باس کردن لە وردەکاریە تایبەتیەکانی لەم کتێبەدا ئەستەمە بەڵام بە کورتی دەکرێ بڵێین کە لووتی ناشیرین ناهێڵی جوانیەکانی دیکەی ڕوخسار دەربکەون. لووتێکی جوان ئەگەر چی هەر وا بۆ خۆی دەتوانێ سەرنج راکێش…\nدرغه ای هینان , نەشتەرگەری جوانکاریی , نەشتەرگەری جوانکاریی لووتی\nجوانی چیە؟ ئەم پرسیارە بەر لەوەی کە پرسیارێکی بواری پزیشکی بێت پرسیارێکی فەلسەفیە. ئەگەرچی زانستی ئێستتیک یان خود جوانی ناسی بە شێوەیەکی تایبەت لە سەدەی بیستەمدا ئاوڕی لێدرایەوە بەڵام لە سەردەمی ئەفلاتۆنەوە جوانی پێناسە کراوە ولامگەلێکی وەکوو، بوونی هاوسەنگی لە تەوەر و توانای وروژاندنی هەستێکی خۆش و چێژ و هێمنی و شادی لە ناو بەردەنگ…\nنەشتەرگەری لووت چەندە دەخایێنێت؟\nنەشتەرگەری لووت چەندە دەخایێنێت و ماوەی بەستەری کران چەندەیە و ئایا شەو لە نەخۆشخانە دەمێنینەوە؟ نەشتەرگەریەکی جوانکاری لووت بە پێی کێشە و ئاڵۆزیەکانی رەنگە پیویستی بە ١ کاژێر تا ٥/٣ کاژێر کات هەبێت. هەڵبەتە جۆری تەکنیکی نەشتەرگەری(ئاوەڵا یا داخراوبوون) و خێرایی پزیشکی نەشتەرگەریش دەتوانن کاریفەریان لە سەر ماوەی نەشتەرگەری هەبێت. بەڵام بە شێوەیەکی گشتی نەشتەرگەریەکی…\nشوێنی نەشتەرگەری لووت دەبێ کوێ بێت؟\nشوێنی نەشتەرگەری لووت دەبێ کوێ بێت؟ لە سەردەمی پێشکەوتووی ئەمڕۆدا زۆربەی نەشتەرگەریەکانی وەکوو ڕینۆپلاستی و نەشتەرگەریە جوانکاریەکان لە ناوەندەکانی نەشتەرگەری یا لە کلینیکەکان ئەنجام دەدرێت کە لە وڵاتی ئێرانیش بە هەمان شێوەیە. لەبەر ئەوەی کە ئەم کارە لە ڕووی تێچوو و خەرجەوە بە بەراورد لە گەڵ نەخۆشخانەی ئاسایی و گشتی باشترە. بارودۆخ و کەرەستەکانی ژووری…\nئایا نەشتەرگەری لووت بە لەیزەڕیش ئەنجام دەدرێت؟\nئایا نەشتەرگەری لووت بە لەیزەڕیش ئەنجام دەدرێت؟ ئەگەر زۆر سادە بڵێین لەیزەڕ تیشکێکی بە هێزە کە دەتوانێت بە تینێکی زۆر بافتەکان بتوێنێتەوە و وەکوو ڕۆڵی تیخی نەشتەرگەری ببێت و وێڕای ئەوەی کە ئەگەر دەمار و رەگیش بسووتێنێ کەمتر خوێنی لێ دەڕژێت. رەنگە بتوانین نەشتەرگەری بە لەیزەڕ بە هەویەی لەحیم کاری بچوێنین بەڵام لە جیهنادا تا…\nچ وەرزێکی ساڵ بۆ ئەنجام دانی نەشتەرگەری لووت گونجاوترە؟\nچ وەرزێکی ساڵ بۆ ئەنجام دانی نەشتەرگەری لووت گونجاوترە؟ هیچ وەرزێک لە پڕۆسەی نەشتەرگەری لووتدا لە وەرزێکی دیکە باشتر نییە هەرچەندە لە وەرزی گەرمادا گەچ و پانسمان و پێویستی بە خۆشتنی زیاتر نەخۆش تا ڕادەیەک ئازار دەدات بەڵام بە گشتی نەشتەرگەری ڕینۆپلاستی لە هەموو وەرزێکدا ئەنجام دەدرێت و ئەم بانگەشەیە کە لە زستاندا نەشتەرگەری لووت…\nمەبەست لە لووتی ئێسقانی و گۆشتن چیە؟\nمەبەست لە لووتی ئێسقانی و گۆشتن چیە؟ هەر وەک چۆن پێشتریش باسمان لێکرد لووت لە سێ توێژی سەرەکی پێكهاتووە : پێست و ماسولکەی لکاو بە ژێر ئەم پێستەوە پێکهاتەی ئێسقانی-کڕۆژەی لووت کە لە سەرەوە زیاتر لە ئیسقان و لە خوارەوە لە کرۆژە پێکهاتووە. ناوەوەی لووت کە بە لیجاییەک لووت لە ناوەوە ئاگاداری دەکات. توێژی ئێسقانی…\nئایا نەشتەرگەری بۆ جاری دوەم یان روتوش پێویستە؟\nئایا نەشتەرگەری بۆ جاری دوەم یان روتوش پێویستە؟ بە پێی ئامارەکانی کتێبی پزیشکانی بە ناوبانگی ئەمریکایی نزیک ١٠بۆ ٢٠ لە سەدی ئەو نەخۆشانەی کە نەشتەرگەری ڕینۆپلاستیان بۆ دەکرێت پێویستیان بە نەشتەرگەری بۆ جاری دوەمیش هەیە. وێدەچێت کە ئەم ئامارانە هەندێک زیادەڕۆییان تێدا کرابێت لەبەر ئەوەی کە من لە ئەزموونی نەشتەرگەریەکانی خۆم لە ساڵی ١٣٧٨ بە…\nئایا نەشتەرگەری لووت کاریگەری لە سەر جوان بوونی شوێنەکانی دیکەی دەم و چاویش دەبێت؟\nئایا نەشتەرگەری لووت کاریگەری لە سەر جوان بوونی شوێنەکانی دیکەی دەم و چاویش دەبێت؟ جاری وایە گۆڕانکاری چاوەڕوان کراو لە دوای نەشتەرگەری لووت لە سەر دەم و چاو دەبینرێت بۆ وێنە ئەگەر لووتێک بە ئێسکی پانەوە لە لایەن پزیشکێکی لێوەشاوە و پڕۆفێشناڵەوە بە جوانی و لە جێگایەکی دروستەوە باریک و تەسک بکرێتەوە بە گشتی کوڵم…\nدوای نەشتەرگەری لووت چەندە پێویستە پشوو بدرێت\nدوای نەشتەرگەری لووت چەندە پێویستە پشوو بدرێت و دەبێ خۆ لە ئەنجامی چ کارگەلێک ببوێرین و کەنگێ لووت شێوازی ڕاستەقینەی خۆی بە دەست دێنێت؟ بە گشتی ئەگەر تامپۆن بە کار هاتبێت ١ تا ٤ ڕۆژ دواتر تامپۆنەکان لە ناو لووت دەهێنرێنە دەرەوە و بە گشتی گەچی لووت لە دوای یەک تا دوو حەفتە لادەبرێت و…\nراوێژکاری لەگەڵ دوکتور\n22725171 - 9821+\n22725195 - 9821+ پەیوەندیی لەگەڵ ئێمە\nتماس بە دوکتۆر\nنەشتەرگەری جوانکاریی لووت\nدوکتور فەتح سامی\tناوبراو لەساڵی ١٣٧١ بروانامەی وەرگرت و دوای سێ ساڵ چالاکی وەکوو پزیشیکی گشتی و تێپەڕ کردنی بەڵێنەکانی خوێندنی لە پەراوێزترین ناوچەکانی وڵات، رێزیدێنتی گوێچکە و قورگ و لووتی لە زانکۆی تاران و نەخۆشخانەی “ئەمیر ئەعلەم” دەست پێکرد.\tتلگرام\nدوکتور سامی\tايران،تهران شه قامي وليعصر. سه روي باغي فيرده وس نبش طوس پلاك ١٧٧٧(٣٠٤٧جديد) كومه لگاي فيرده وس نهومي ٩ واحد ٥٢\nتلفن: 22725195 -9821+\nكتێب نەشتەرگەري جوانکاریی\n.All Right Reserved


ئاشکراکردنی عیسای مەسیح 20\n<< < ئاشکراکردنی عیسای مەسیح 20 > >>\n١ فریشتەیەکم بینی لە ئاسمانەوە دەهاتە خوارەوە و کلیلی بیری بێ بنی پێبوو، زنجیرێکی گەورەشی بەدەستەوە بوو. ٢ ئەژدیهاکەی دەستگیر کرد، مارە دێرینەکە کە ئیبلیس و شەیتانە، هەزار ساڵ بەستییەوە. ٣ فڕێیدایە بیری بێ بن و دەرگای لەسەر داخست و مۆرێکی لێدا، بۆ ئەوەی ئیتر نەتەوەکان چەواشە نەکات، هەتا هەزار ساڵەکە تەواو دەبێت. پاش ئەمە دەبێت بۆ ماوەیەکی کەم ئازاد بکرێت.\nحوکمی هەزار ساڵەی مەسیح\n٤ چەند تەختێکم بینی و ئەوانەی لەسەری دانیشتن دەسەڵاتی حوکمدانیان پێدرابوو. هەروەها گیانی ئەوانەم بینی کە لەبەر شایەتی عیسا و لەبەر وشەی خودا سەربڕابوون، ئەوانە کڕنۆشیان بۆ دڕندەکە و پەیکەرەکەی نەبردبوو، نیشانەی نێوچەوان و سەر دەستیان وەرنەگرتبوو. جا زیندووبوونەوە و هەزار ساڵ لەگەڵ مەسیحدا فەرمانڕەواییان کرد. ٥ (بەڵام مردووەکانی دیکە هەتا هەزار ساڵەکە تەواو بوو بۆ ژیان نەگەڕانەوە. ئەمە هەستانەوەی یەکەمە.) ٦ ئەوەی لە هەستانەوەی یەکەمدا بەشی هەبێت بەرەکەتدارە و پیرۆزە. ئەوانە مردنی دووەم دەسەڵاتی بەسەریاندا نییە، بەڵکو دەبنە کاهینی خودا و مەسیح، هەزار ساڵ لەگەڵیدا فەرمانڕەوایەتی دەکەن.\n٧ کاتێک هەزار ساڵەکە تەواو دەبێت شەیتان لە بەندیخانە ئازاد دەکرێت و ٨ دەردەچێت تاکو نەتەوەکانی چوارگۆشەی زەوی چەواشە بکات، گۆگ و ماگۆگ* ، تاکو بۆ جەنگ کۆیان بکاتەوە، ئەوانەی ژمارەیان وەک لمی دەریایە. ٩ بەسەر پانتایی زەویدا بڵاو بوونەوە و ئۆردوگای گەلی خودا، واتە شارە خۆشەویستەکەی خودایان گەمارۆ دا، بەڵام ئاگر لە ئاسمانەوە هاتە خوارەوە و هەڵیلووشین. ١٠ ئەو ئیبلیسەی چەواشەی دەکردن فڕێدرایە دەریاچەی ئاگر و گۆگرد، کە دڕندەکە و پێغەمبەرە درۆزنەکەی لێیە. هەتاهەتایە شەو و ڕۆژ ئازار دەدرێن.\n١١ پاشان تەختێکی گەورەی سپیم بینی و ئەوەی لەسەری دانیشتبوو. ئاسمان و زەوی لەبەر ڕووی هەڵاتبوون، شوێنی دیکەیان بۆ خۆیان نەدۆزییەوە. ١٢ مردووەکانم بینی بە گەورە و بچووکەوە لەبەردەم تەختەکەدا ڕاوەستابوون و پەڕتووکەکان کرانەوە. پەڕتووکێکی دیکەش کە پەڕتووکی ژیانە کرابووەوە. مردووەکان بەگوێرەی کردەوەکانیان بەوەی لە پەڕتووکەکان نووسراوە حوکم دران. ١٣ دەریاش مردووەکانی ناوخۆی ڕادەست کرد، هەروەها مردن و جیهانی مردووان مردووەکانی خۆیان دایە دەست و هەریەکە و بەگوێرەی کردەوەکانی حوکم درا. ١٤ مردن و جیهانی مردووان فڕێدرانە دەریاچە ئاگرەکە. ئەم دەریاچە ئاگرە مردنی دووەمە. ١٥ هەرکەسێک ناوی لە پەڕتووکی ژیاندا تۆمار نەکرابوو، فڕێدرایە دەریاچە ئاگرەکە.


فه‌رهه‌نگی ناتوندوتیژی ئه‌ركی هه‌موومانه.. – Denegkan\nفه‌رهه‌نگی ناتوندوتیژی ئه‌ركی هه‌موومانه..\nbyحه‌مه‌ی\tFebruary 18, 2011\tگشتی\n((گاندی فه‌رموویه‌تی: پاڵه‌وانانی راسته‌قینه‌ی نه‌ته‌وه‌كان، خزمه‌تكاری نیشتمانن.))\nئه‌گه‌ر ده‌سه‌ڵات به‌شوێن بنیاتنانی كۆمه‌ڵگه‌یه‌كی ئاشتیخوازو پێكه‌وه‌ژیان و یه‌كترقبوڵكردندا ده‌گه‌ڕێت، ده‌بێت ئه‌وه بزانێت كه (توندوتیژی) حه‌شارگه‌ی ئه‌و مرۆڤانه‌یه كه تا هه‌نووكه له بچووكی خۆیان ده‌رنه‌چوون و توانای دیالۆگ و به یه‌كه‌وه هه‌ڵكردن و ڕاگۆڕینه‌وه‌و ته‌نانه‌ت گوێگرتنیشیان له‌گه‌ڵ حزب و گروپه بچووكه‌كانی ده‌ره‌وه‌ی خۆیاندا نییه.\nده‌بێت وه‌كو گاندی و ماندێلا بۆی چوون و به پراكتیك سه‌لماندوویانه، ئه‌وه‌ش بزانن كه كۆمه‌ڵگه‌ی ناتوندوتیژو ئاسووده به‌بێ دان به‌خۆداگرتن و به‌خشنده‌یی و لێبوورده‌یی و دڵفراوانی نایه‌ته‌دی، ئه‌وه‌تا (بیرمه‌ندی ئێرانی/ رامین جیهانبه‌گلوو) وتوویه‌تی: ناتوندوتیژی پرۆسه‌ی به ئه‌خلاقیكردنی سیاسه‌ته، دواجاریش بۆ گه‌یشتن به خه‌باتی ناتوندوتیژی پێویسته كۆتایی به فه‌رهه‌نگی ڕق و قینه‌و نه‌فرینكردن و یه‌كترسڕینه‌وه بێنین..\nخه‌باتی ناتوندوتیژیش، له ستراتیژو ده‌رئه‌نجامدا، په‌روه‌رده‌كردنی هاووڵاتییه، واته گرنگیدانه به چه‌مكی هاووڵاتی و جێگرتنه‌وه‌و دانانیه‌تی له شوێنی خێڵ و هۆزگه‌راییدا، كه ئێمه‌ی كورد له‌م چركه‌ساته‌دا وه‌كو نان و ئاو پێویستیمان پێیه‌تی. دروستكردنی هاووڵاتی، یه‌كه‌م هه‌نگاوه بۆ وه‌ده‌ستهێنانی كۆڵه‌كه‌كانی مه‌ده‌نییه‌ت كه له شێوه‌ی كرده‌ی كۆمه‌ڵایه‌تی و سیاسیدا خۆی ده‌نوێنێ. له‌مبواره‌شدا، وه‌ك چۆن جۆن ستیوارد میل فه‌رموویه‌تی، رێزگرتن له‌ژیان و سه‌رله‌نوێ ناساندنه‌وه‌ی (ئه‌ویتری جیاوازو نه‌یار) گرنگییه‌كی به‌رچاوی هه‌یه له خه‌مڵاندنی دیمۆكراسییه‌تداو هه‌نگاوی یه‌كه‌مه به‌ره‌و ناتوندوتیژی و پێكه‌وه‌ژیان.\nئێمه‌ی كورد ده‌توانین بۆ جیهانی بسه‌لمێنن كه سه‌ره‌ڕای هه‌موو ناكۆكییه خێڵه‌كییه‌كان و دژایه‌تیه حزبییه‌كانمان، خاوه‌نی ئاستێكی به‌رزی هاووڵاتیبوونین كه ئه‌مه‌ش ده‌بێته سه‌رمایه‌یه‌كی مۆراڵی و دیموكراسی بۆ داهاتوومان. باشترین روخساری ئه‌و سه‌رمایه ئه‌خلاقییه‌ش له ناتوندوتیژی هاووڵاتیانی كۆمه‌ڵگاكه‌ماندا خۆی ده‌بینێته‌وه. له بیرمان نه‌چێت (وه‌ك به‌گلوو ده‌ڵێ) كه داكۆكیكردن له‌فه‌رهه‌نگی ناتوندوتیژی ته‌نیا شێوازێكی خه‌بات نییه به‌ڵكو شێوازی ژیانی هاوڵاتیبوونیشه. نائارامی و پێكه‌وه هه‌ڵنه‌كردن ته‌نیا له رێگه‌ی په‌روه‌رده‌ی هاوڵاتیبوونه‌وه له‌ناوده‌چێت.\nئه‌مه‌ش پێویستی به‌لێكدانه‌وه و په‌ره‌پێدانی فه‌رهه‌نگی ناتوندوتیژییه له‌ناو خه‌ڵكدا و ئه‌ركی سه‌رشانی ده‌سه‌ڵاته له‌م كاته هه‌ستیاره‌دا. كه‌واته ئه‌گه‌ر بنه‌مای سه‌ره‌كی له فه‌راهه‌مكردنی كۆمه‌ڵگه‌ی ئاشتیخواز و پێكه‌وه‌ژیاندا به‌رنامه‌ی ده‌سه‌ڵاتی كوردی بێت، ده‌بێت (مه‌ده‌نییه‌ت) مه‌یسه‌ر ببێت. دواجار ئه‌گه‌ر ویستی مه‌ده‌نییه‌تیش به‌رگریكردن له یاساو پارێزگاریكردن له مافی هاووڵاتیان بێت، ئه‌وا مه‌رجی ده‌سته‌به‌ركردنی ئه‌م ویسته‌مان گه‌یشتنه به فه‌رهه‌نگی ناتوندوتیژی.\nفه‌رهه‌نگی ناتوندوتیژی به‌مانای رێزگرتنه له‌ئاست و كه‌رامه‌تی مرۆڤـ و راگرتنی ئه‌و حورمه‌ته‌ش پێویستی به‌ئاگایی مۆراڵی هه‌یه. ستراتیژی ئه‌و ناتوندوتیژییه، خۆشه‌ویستییه بۆ سه‌روه‌ری یاساو دۆزینه‌وه‌ی حه‌قیقه‌ت و دوركه‌وتنه‌وه‌یه له‌ڕق و قین. ناتوندوتیژی مه‌ده‌نی هه‌ستانه‌وه‌یه له‌به‌رده‌م شه‌ڕو نادادپه‌روه‌ریدا.\nبیرمان نه‌چێت كه ماندێلا له كۆمه‌ڵگه‌ی ئاپارتایدی ئه‌فریكادا، فه‌رهه‌نگی ناتوندوتیژی و ئاشتی و پێكه‌وه ژیانی دروستكرد.\nده‌بێت ئه‌م پرسیاره له‌خۆمان بكه‌ین: ئایا ئێمه‌ی كورد ته‌نیا به‌رهه‌مهێنی توندوتیژین؟ ئایا ده‌توانین ببینه خاوه‌نی كۆمه‌ڵگه‌یه‌كی دیموكرات و شه‌فاف و كراوه؟ به‌ڵێ ئه‌مێستاكه، به فه‌رهه‌نگی ناتوندوتیژی ده‌توانین زه‌مینه‌سازی بۆ هاووڵاتیبوون و مۆراڵی مه‌ده‌نی بكه‌ین. كه دواجار مرۆڤ له بچووكی و په‌راوێزی قووتار ده‌كات.\nئه‌م وتاره‌م له ده‌ره‌نجامی ئه‌و خۆپیشاندانه‌ی شاری سلێمانی 17-02-2011 دا نووسیووه كه له سه‌ره‌تادا زۆر باش هه‌ڵسوڕابوو مه‌ده‌نییانه‌و شارستانییانه بۆ مه‌به‌ستی پشتگیری له خۆپیشاندان و سه‌ركه‌وتنه‌كانی وڵاتانی تونس و میسر و هه‌روه‌ها به مه‌به‌ستی چاكسازی و نه‌هێشتن و بنه‌بڕكردنی گه‌نده‌ڵی و سه‌روه‌ركردنی یاسا و مه‌یسه‌ركردنی عه‌داله‌ت و دادوه‌ریی كۆمه‌ڵایه‌تی رێكخرابوو، تا ئێره ئه‌وانه زۆر جوان و پیرۆزه، به‌ڵام پاش تێپه‌ڕبوونی چه‌ند كاژێرێك و دواجار له‌گه‌ڵ رۆیشتنی جه‌ماوه‌ره گه‌نج و لاوه خۆپیشانده‌ره‌كان به‌ره‌و شه‌قامی مه‌وله‌وی و شاڕێ و شه‌قامی سالم، له‌گه‌ڵ گه‌یشتنیان بۆ به‌رده‌می لقی چواری پارتی دیموكراتی كوردستان له‌سلێمانی، ئاراسته‌ی ئه‌و خۆپیشاندان و داخوازییه مه‌ده‌نیی و جه‌ماوه‌رییه‌كانی ئه‌و خۆپیشاندان و رێپێوانه زۆر خراپ شكایه‌وه‌و ده‌ستی ئاژاوه‌گێڕی و فیتنه‌نانه‌وه‌و تێكشكاندن و هه‌رانانه‌وه‌و ره‌فتاری هه‌رزه‌كارانه، دیمه‌نی ناشرین و قێزه‌ونی له هه‌ردوولاوه خۆیان نوومایشكرد (واته:خۆپیشانده‌ران و پاسه‌وانانی لقی چواری پارتیش).\nواته وه‌ڵامدانه‌وه‌ی به‌ردبارانكردن به رێژنه‌ی گولله‌و كوشتن و برینداركردنی گه‌نجانی سنگ رووت و بێچه‌ك كارێكی زۆر ناشرین و ره‌فتارێكی فاشیستانه‌یه.. من له‌و چركه ساته‌دا له باخی گشتی سلێمانی بووم كه نزیكه‌ی 20-25 مه‌تر له‌و رووداوه‌وه نزیك بووم و ئاگاداربووم هیچ گولله‌یه‌ك له خۆپیشانده‌رانه‌وه به‌ره‌و لقی چوار نه‌ته‌قیووه، ئه‌وه‌نده نه‌بێت كه چوار- پێنج پاسه‌وانی لقه‌كه له‌سه‌ربانه‌وه ده‌ستیان كرد به سه‌لیه ته‌قاندن و\nراكردن و بڵاوه لێكردنی خۆپیشانده‌ران، دواجار له‌پشته‌وه گه‌نجانێكی زۆریان برینداركرد و ئاكامیش رێژوان عه‌لی ئه‌حمه‌دی هه‌ژده‌ساڵ ( كه خوێندكاری دووی ناوه‌ندییه شه‌هیدبوو).. به‌هه‌رحاڵ ئه‌وه كارو كاردانه‌وه‌یه‌كی زۆر نامه‌ده‌نییانه‌و عه‌فه‌وییانه‌بوو، كه ده‌بوایه كۆمه‌ڵگه‌و رێكخراوه‌ی مه‌ده‌نی له شاری سلێمانیدا كۆنترۆڵێكی مه‌ده‌نییانه‌و عاقڵانه‌ی ئه‌و خۆپیشاندانه‌ی بكردایه‌و ئه‌و كاره‌ساته تراژیدییه‌ی لێنه‌كه‌وتایه‌ته‌وه.\nPrevious جه‌نجاڵی تێی داوم …… رٍۆژهه‌ڵه‌بجه‌یی\nNext وه‌ڵام دانه‌وه‌ی به‌رد به گوله!


(ڕەوانەکراوە لە ئازەربایجانی ڕۆژئاواەوە)\nزۆرینەی دانیشتوانی پارێزگای ورمێ کوردن بەرێژەی ٤٨٪،١٣ وە ئازەری بەرێژەی ٤٧٪،٧٦ وە کورەسوننی بەرێژەی ٪ ٢٬٣٢ ئەوانی تر بەرێژەی ٪ ١٬٧٩.\n^ "ناوەندی ئاماری ئێران، فایلی PDFی ئەنجامەکانی سەرژمێریی ساڵی ٢٠١١" (PDF). لە ڕەسەن (PDF)ەوە ئەرشیڤ کراوە لە ٣ی تەممووزی ٢٠١٤. لە ڕێکەوتی ٢ی ئەیلوولی ٢٠١٢ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\nوەرگیراو لە «https://ckb.wikipedia.org/w/index.php?title=پارێزگای_ئازەربایجانی_ڕۆژاوا&oldid=685467»\nئەم پەڕەیە دواجار لە ١٤:٢٦ی ١ی ئایاری ٢٠٢٠ نوێ کراوەتەوە.


مەسرور بارزانى، سەرۆکى حکومەتى هەرێمى کوردستان وەزارەتە پەیوەندیدارەکانى ڕاسپارد کە ڕێکارەکانی خۆپارێزی و ڕێنمایی تەندروستی لە فەرمانگەکانی حکومەت و شوێنە گشتییەکان زیاتر لە بەرچاو بگرن .\nنوسینگەى ڕۆژنامەوانى ئەنجومەنى وەزیرانى هەرێم راگەیەندراوێکى لەبارەى کۆبونەوەى ئەمڕۆى ئەنجومەنى وەزیران بڵاوکردەوە و لە راگەیەندراوەکەدا کە وێنەیەکى دەست ناس کورد کەوتووە ئاماژە بەوە کراوە (21ىتشرینى یەکەمى 2020)، ئەنجومەنی وەزیرانی هەرێمی کوردستان، بە سەرپەرشتی مەسرور بارزانی سەرۆکی ئەنجومەی وەزیران و ئامادەبوونی قوباد تاڵەبانی جێگری سەرۆکی ئەنجومەن ، کۆبوونەوەی هەفتانەی ئاسایی خۆی کرد .\nبەگوێرەى راگەیەندراوەکە، لە کۆبوونەوەکەدا سەرۆک وەزیرانى هەرێمی کوردستان، ئاماژەی بە زیادبوونی ژمارەی تووشبووانی پەتای کۆرۆنا لە هەرێمی کوردستان دا بە ئاستێکی مەترسیدار، کە هۆکارە سەرەکییەکەی پابەندنەبوونە بە ڕێکارەکانی خۆپاریزی و رێنمایی تەندروستی . سەرۆک وەزیران ، وەزارەتە پەیوەندیدارەکانی ڕاسپارد کە ڕێکارەکانی خۆپارێزیی و ڕێنمایی تەندروستی لە فەرمانگەکانی حکومەت و شوێنە گشتییەکان زیاتر لە بەرچاو بگرن و تووندتر بکەن ، بە تایبەتیش کە پێشبینی دەکرێ بە هۆی هاتنی وەرزی زستان و سەرما ، شەپۆلێکی دیکەی پەتای کۆرۆنا بڵاوببێتەوە.\n*ئەنجومەنی وەزیران پڕۆگرامی خزمەت و کڕینەوەی گەنمی جووتیاران لەلایەن حکومەتی فیدڕاڵی لە ساڵی 2020 تاووتوێ دەکات* .\n• سەرۆک وەزیران وەزارەتە پەیوەندیدارەکانی ڕاسپارد، کە ڕێکارەکانی خۆپارێزی و ڕێنمایی تەندروستی لە فەرمانگەکانی حکومەت و شوێنە گشتییەکان زیاتر لە بەرچاو بگرن .\n• هاووڵاتییان دەتوانن لە ڕێگەی پۆڕتاڵی خزمەتە گشتییەکان https://Services.gov.krd  زانیاریان لە‌سە‌ر ئە‌و خزمە‌ت و ئە‌و مامە‌ڵە حکومییانە دە‌ستبكە‌وێت كە مە‌بە‌ستییانە.\nئەمڕۆ چوارشەممە 2020/10/21 ئەنجومەنی وەزیرانی هەرێمی کوردستان، بە سەرپەرشتی مەسرور بارزانی سەرۆکی ئەنجومەی وەزیران و ئامادەبوونی قوباد تاڵەبانی جێگری سەرۆکی ئەنجومەن ، کۆبوونەوەی هەفتانەی ئاسایی خۆی کرد .\nھە‌روە‌ھا گوتیشی: مە‌بە‌ستمانە لە‌ڕێی ئە‌م بە‌رنامە‌یە‌وە ، بە‌باشترین شێوە خزمە‌تی ھاووڵاتییان بكە‌ین لە‌دامودە‌زگاكانمان تا ئە‌و ئاستە‌ی دە‌گاتە خزمە‌تی( یە‌ك پە‌نجە‌رە‌یی )ش.\nجێگری سە‌رۆك وە‌زیران ئاماژە‌ی بە‌وە‌شدا كە پۆڕتاڵێك ھە‌یە بەناوی پۆڕتاڵی خزمەت\n https://Services.gov.krd لە‌ڕێی ئە‌م پۆڕتاڵەوە ، ھاووڵاتییان دەتوانن زانیاری لە‌سە‌ر ئە‌و خزمە‌ت و ئە‌و مامە‌ڵە‌یە‌یان دە‌ستبكە‌وێت كە مە‌بە‌ستیانە. ئە‌نجومە‌نی وە‌زیران پاڵپشتی و پشتگیریی خۆی بۆ پە‌رە‌پێدان وجێبە‌جێكردنی ئە‌م پڕۆژە‌یە نیشاندا و پێشنیارەکانیش پەسندکران.\nپەیامى نێچیرڤان بارزانى لە یادى مەولودا\n2020.10.29 - 08:17


دەگاو دەڵەمەرزی\nدەڵەمەرز یوە جە دەگا وەشەکاو سەرزەمینو گەورەو هەورامانیەنە جە وەرنیشتوو ئێرانی سەر بە شاروو سەوڵاوای.سەرنیشتوو ئی دەگای کۆساڵانەن و پانیشتش شاهوٙن وەرکەوتوو ئی دەگای جۆڵاندیٛ و دێوەزناو و پاڵنگانەنیٛ و وەرنیشتش دەگاو زۆم و ڕواو و ئەسپەرێزینیٛ.\nدەگاو دەڵەمەرزی جە یاگێو بەرزە و شاخاوینە جە پایینو شاهۆینە هۆرکەوتیٛنە کە ڕوخانەو سیروانی کەردێنە دوێ بەشێ.\nویەردەو ئی دەگای گێڵۆوە پەی هەزاران ساڵێ چێوەڵی کە ژیوای دلێ مەڕەکانە دەسش پەنە کەردەن و جوغرافیا و ئێقلیموو ئی وەڵاتیە بە نامێو هۆری کاسی لوولووی و…(جە بنەچەقوو خەڵکو زاگرۆسی) و شۆنیەرە ئورمەن، ئەورامان، هەورامان و هەرپاسە گۆران بیەن.\nگەورێ و ئەجدادوو هەورامیاو ئی مەحاڵیە گێڵۆوە پەی زەمانەو سوومریەکا کە بە زوانی ئارامی(دانیە جە زوانە قەد٘یمیەکاو میزوپوتامیایی) قسێشا کەردێنێ و ڕیشەو ئی زوانیە گێڵۆوە پەی زوانوو سامی سەرنیشتی (عێبری، سریانی و ئاسیای دلێڕاسە).\nسەرچەمە تاریخیەکانە واچیان وەختیە ئارامیەکێ پەی ئەوەڵ جاری ئایرشا ئێستەو، پەنەش واچێنێ ئور یا ئەور.\nچا وەختوە تا ئیسە پێسەو پەسوەندوو ئا شارا کە چاگە نیشتەجای بیێنێ بەکار بریان؛ پێسە: ئورومەنی، ئورمیەیی، ئورارارتۆی، ئورەک و… کە گردوو ئی یاگا تەمەدونیە تایبە و هامبەشا بیەن بە نامێو هۆری.\nشۆنیەرە زوانی ئارامی بیەن زوانوو نویستەیشا کە یۆ جە خەتە قەد٘یمیەکاو تەمەدوٙنوو میزوپوتامیای بیەن.\nجە زەمانوو حکوومەتوو هەخامنشیەکان جە ئێرانەنە، ئارامی زوانی ڕەسمی و هەرپاسە زوانوو بازرگان و تاجرەکا جە مێسر تا هێند بیەن و زەمانەو میترائیسمینە چی مەحاڵەنە کە مەرکەزش دێوەزناو (دیویسنا)و ئایینوو مێهرپەرەستی حاکم بیەن و ئیجا ژوٙنی یۆ جە حاکماو دێوەزناویٛ بیەن کە ئایینوو میتراێیسمیش ڕەواج دان.\nدین و ئایینو مەحاڵوو هەورامانی زەردەشتی بیەن و دژمەنێ سەرسەختێشا بیەنێ و زەردەشتیەکێ پنەشا واتێنێ دیویسنایی یانی(پیرو دین باطل).\nشۆنیەرە کە موسوڵمانێ ئامەینێ،جە تەرس و حەیبەتی سپاو ئێسلامینە دینوو”حەقی”شا نیانەرە کە دماتەر بیێنێ ئەهل حەق و جە لایەنوو خەڵکوو مەحاڵەکا‌تەریوە چوون تەغیرش کەردەن و فاڕیان،پەنەشا واچیان گۆران. هەرپاسە دەنگ و ئاهەنگوو سیاچەمانەی پەنەش واچیان”گۆرانی”.\nدەڵەمەرز مێعماری و سرووشتیە زەریف و وەش دیمەنش هەن تایبە جە سازنای پردسازی(پل سازی).\nمێعماری پردسازی زیاتەر جە دوێ یەرێ قەڕنێ جە وەنەنێ(پردیە کە جە مێوێ وەشە کریاینە و ئینا هەجیجەنە) دەسش پنە کەردەن تا پردیە کە ئیسە شۆنەماکێش سەروو ڕۆخانەو سیروانینە جە دلێ دەگاینە مەنێنەوە.\nجە زەمینەو گێڵاویاری متاومێ واچم یۆ چا دەگانە کە ئینا کەراخو ئاوەو سیروانی و پەی نمونەی بە چنڎ یاگێ گێڵاویاری ئی دەگایە ئیشارە کەرمیٛ:\nبیناسازی و میعماری سونەتی دەگای،پردێ تاریخی،مەڕێ (ئەسڵگە، مەڕەژاوێ، مەڕەو ئەحمەڎی و…)،قەڵوەزو دوە نهۆمی سەروەزەنی، ڕۆخانەو سیروانی،هامنە هەواروو دۆڵێ،باخەکێ و وەرچەموو دەگای و…\nسەمەرو باخەکاو دەڵەمەرزی هەنارەن و چەنی ماساوی ڕۆخانەی و ئینەیچ متاوۆنە پێسە دوێ خاڵێ (بەرەند)قەویێ گەشە بد٘ا بە ئی مەحاڵیە.\nجە بناروو شاهۆیەنە ئی دەگای پتانسیلیە قەویش هەن پەی جەموە‌کەردەی گیواوە داروویەکا و هەرپاسە گیواوی واردەمەنی.\nنویسەر: دوکتور حسام مەلیکی\nنویسیای وەڵین فەتە دیپلوٙمش گیٛرتەن\nنویسیای دمایین ئەحمەق


بومەلەرزەیەکی بەهێز لە نیوزیلاند ڕوودەدات\nی مانگی یازده ١٣, ٢٠١٦\nبومەلەرزەیەکی بەهێز لە بەرەبەیانی ڕۆژی دووشەممە لە دورگەیەکی باشوری نویزلاندی دا، خەڵکی لە خەو ڕاچلەکان، زیانی گەیاند بە باڵەخانەکان و دەزگاکانی فریاکەوتن خەڵکییان لە کەنارەکان ئاگادار کردەوە کە بچن بۆ ناوچەیەکی بەرزتر تا سونامی کاریان تێنەکات.\nگوڕی بومەلەرزەکە 7.8 بوو لە سەر پێوانەی ڕێختەر کە پاش نیوەشەو ڕوویدا و لە زۆربەی ناوچەکانی نزیک شاری کریستچەرچ هەستی پێکرا بەڵام بە زۆری لە ویڵینگتۆنی پایتەخت هەستی پێکرابوو.\nدانیشتوان دەڵێن لەرینەوەکە نزیکەی بۆ سێ خولەک بەردەوام بوو و پاش ئەوەش چەندین وردە بومەلەرزەی تر ڕوویدا.\nبەهۆی ئەو بومەلەرزەیە بۆ ماوەیەکی کاتیی هێڵی پۆلیسی فریاکەوتنی نیوزیلاند لەکارکەوت. لە شوێنەکانی نزیک ناوەندی بومەلەرزەکە چەند پردێکی هاوتوچۆ ڕووخاون و پەنجەرەی باڵەخانەکان شکاون و سەدان گەشتیار کەوتوونەتە سەر شەقامەکان لە کاتێکدا کە ئوتێلەکان چۆڵ کران.\nڕۆژی دووشەممە کاربەدەستان داوایان لە دانیشتوانی ویلینگتۆن کرد ئەوانەی کە لە ناوەندی شارەکە کاردەکەن لە ماڵەکانی خۆیان بمێننەوەو نەچن بۆ کار بەهۆی ئەوەی ژمارەیەک لە باڵەخانەکان زیانیان لێ کەوتووەو مەترسی ڕووخانیان هەبوو. چەند کاتژمێرێک پاش ڕووداوەکەش هیچ ڕاپۆرتێک لەسەر زیانی گیانی نەدراوە.


لە شاری سلێمانی یادی کەریم کابان کرایەوە.. بەوێنە - RojNews\nلە شاری سلێمانی یادی کەریم کابان کرایەوە.. بەوێنە\nبەبەشداری ژمارەیەکی زۆر لە ھونەرمەندان و ھەوادارانی دەنگی ھونەرمەند کەریم کابان، یادی دووەمین ساڵیادی کۆچی ئەو هونەرمەندە کرایەوە.\nکاتژمێر ٤:٠٠ی پاش نیوەڕۆی ئەمڕۆ، لە ھۆڵی تەلاری ھونەر لە شاری سلێمانی، لە لایەن تپی موسیقای سلێمانی و بەڕێوبەرایەتی ھونەری سلێمانییەوە، دووەمین ساڵیادی کۆچی دوایی ھونەرمەند کەریم کابان کرایەوە.\nلە یادەکەدا (عادل محەمەد) ئەندامی تیپی موسیقای سلێمانی، توێژینەوەیەکی لەسەر کەریم کابان پێشکەشکرد کە تێیدا ئاماژە درابوو بە ژیانی ھونەری کابان و چۆنیەتی تێکەڵبوونی کەریم کابان بە دنیای گۆرانی و بەرھەمە ھونەرییەکان و ھەڵوێستە سیاسیەکانی کەریم کابان.\nدواتر لە لایەن تیپی مۆسیقای سلێمانییەوە چەند گۆرانییەک لە گۆرانیەکانی کەریم کابان لەمیانی پێشکەشکردنی توێژینەوەکەدا پێشکەشکرا.\nکەریم کابان، ناوی تەواوی "عەبدولکەریم جەلال مەحمود"ە، لە ساڵی ١٩٢٧ لە گەڕەکی شێخان لەشاری سلێمانی لەدایکبووە، خاوەنی زیاتر لە ٢٠ گۆرانی تۆمارکراوە، لەژیانی ھونەریشدا ئەگەرچی بەرھەمی زۆری نەبووە، بەڵام بەو چەند بەرھەمەی کە ھەیەتی توانیویەتی زۆرترین ھەوادار کۆبکاتەوە، کابان لەڕۆژی پێنج شەمەی ١٤ـ١ـ ٢٠١٦ و لە تەمەنی ٨٩ ساڵیدا و پاش زیاتر له ٧٠ ساڵ خزمه‌تکردن به هونه‌ری گۆرانی و میوزیکی کوردی، له نه‌خۆشخانه‌ی شار لە شاری سلێمانی کۆچی دوایی کرد.\nبەوێنە..كۆڕاڵی ''سوێند'' باس لە ئازارەکانی کورد دەکات\nچوارەمین پێشبڕکێی هونەر و وێژەی شەهید دەنیز فورات بەڕێوەدەچێت\nلە یادی ڕۆژنامەگەری کوردییدا پێشانگای کاریکاتێریی کرایەوە


ئێران، وڵاتی بەنداوەکان/ ھاودەنگ محەممەد\n12:29 PM IRAQ\nبەشی عێراق و هەرێمی کوردستان- ئێران بە وڵاتی بەنداوکەان ناسراوە. دروست کردنی بەنداو یەکێکە لە خشتە سەرەکییەکانی پێشکەوتنی ئابووری لە هەموو وڵاتێکدا نەخوازەڵا ئەو وڵاتانەی کە ڕووبار و سەرچاوەی ئاوی زیاتریان هەیە و پێویستە لە هەرێمی کوردستانیش سەرنجی زیاتر بخرێتە سەر پرسی دروست کردنی بەنداو.\nکۆماری ئیسلامیی ئێران بە وڵاتی بەنداوەکان ناسراوە، ئەگەرچی دروستکردنی ھەر بەنداوێک چەندین ساڵ و چەندین ملیار دۆلاری دەوێت، ئەمەش ئەو وڵاتەی کردووەتە دەوڵەتی ھاووڵاتی و بەنداوەکانی خستوەتە خزمەت پرۆژەی گەشتیاری و کارەبا و کشتوکاڵ.\nساڵی ٢٠١٣ بەشداریی ڤیستیڤاڵێکی نێودەوڵەتیم کرد لە ئێران، یەکێک لەو شوێنانەی سەردانمان کرد بەنداوی شەھید رەجائی بوو لە ٤٥ کیلومەتریی باشووری خۆرئاوای شاری ساری لە پارێزگای مازندەران کە دەکەوێتە شیمالی ئێران.\nلە روژانی رابردوودا دەنگۆی گرتنەوەی رووباری سیروان و زێی بچووک ئەم بابەتەی وەبیر ھێنامەوە بۆیە بە گرنگم زانی زانیارییێک لەو بارەیەوە بخەمە روو .\nلە ساڵی ٢٠٠٧وە کۆماری ئیسلامیی ئیران داوا لە حکوومەتی عێراق ئەکات بۆ ئەوەی رێکەوتن لە بواری ئاودا بکات تا کەڵک لەو رووبارانە وەربگیرێت کە لە سنوورەکانی ئیرانەوە ئەرژیتە خاکی عێراقەوە لەکاتێکدا دوان لەو رووبارانەی ئێران ئەکەونە ناوچەی ھەرێمی کوردستان.\nپێش چەند ڕۆژ لە کۆنگرەیێکی رۆژنامەوانیدا بە ئامادەبوونی سەرۆکی ئەنجومەنی پارێزگای سلێمانی سەرکونسووڵی ئێران لە سلێمانی وتی" داوا لە حکوومەتی ھەرێم ئەکەم، حکوومەتی عیراق ناچار بە ریکەوتن بکات لە گەل کۆماری ئیسلامیی ئیران. ئەمەش لە پێناو کەڵک وەرگرتنی زیاتر لە سەرچاوەی ئەو رووبارانە .\nھەر وڵاتێک بەنداوێک دروست بکات بەمەبەستی سوودگەیاندنە بە وڵاتەکەی خۆی ئەگینا کێ ئامادەیە بودجەیێکی گەورە بخاتە خزمەت پرۆژەیێکەوە و ھیچ سوودی لێ نەبینیت.\nکورتەیێک لە سەر بەنداوی شەھید رەجایی بەمەبەستی وشیاریی زیاتر:\nئامانجەکانی دروست کردنی بەنداوی شەھید رەجائی:\n١- بەرھەمھێنانی کارەبای ساڵانە بە بڕی ٣١ ملیۆن کیلۆ وات سەعات وزە بەرھەم ئەھێنێت.\n٢- بەکارھێنانی وەک ناوچەیێکی گەشتیاری و بەکار ھێنانی بەلەم و تەلەفریک و شوێنی حەوانەوەی گەشتیاران .\n٣- بەکارھێنانی بەنداوەکە بۆ راوەماسی و باشترکردنی بژێوی ھاووڵاتییانی ناوچەکە.\n٤- درووستکردنی چەندین ھۆڵی کۆبونەوە تایبەتەکان و ڤێللا و ریستۆرانی شاھانە و بنیاتنانی باخچەی ئاژەڵان لەکەناری بەنداوەکە .\n٥- رێگری کردنی لە لافاوی باراناوى زستان\n٦- بە بەراوکردنی زەوییەکانی ناوچەکە و بەکارھێنانی بۆ کشتوکاڵ و باغداری .\n٧- دابینکردنی سەرچاوەیێکی گرنگی ئاو بۆ خواردنەوە و بردنی تۆڕی ئاو بۆ ماڵان.\n١- بەرزیی بەنداوەکە ١٣٨ مەترە\n٢- درێژیی بەنداوەکە ٢٢٧ مەترە\n٣- پانیی بەنداوەکە ٢٧ مەترە\n٤- بە پێنج ساڵ دروست کراوە\n٥- ئەندازەی پاشەکەوتکردنی ئاوی بەنداوەکە ١٦٠ ملیۆن مەتری سێجا\n٦- ڕووبەری بەنداوەکە ٥٢٠ ھێكتار زەوی\n٧- درێژیی بەنداوەکە ٨٥٠٠ مەتر .\nسەرەڕای خەمساریی حکوومەتی هەرێم لە سەر پرسی دروست کردنی بەنداو، ستار عەزیز هاووڵاتیی هەرێمی کوردستان لە کەلار بە تەنھا خۆی و لە سەر ئەرکی خۆی لە ساڵی ٢٠١٤وە بەنداوێکی لە ناوچەکەی خۆیاندا دروست کردووە.\nئەمەش وای کردووە لە وەرزی ھاویندا خەڵکی سنوورەکەی سوود لە پاشەکەوتی ئەو ئاوە ببینن. ئەمە جگە لەو ھەموو ئاژەڵ و باڵندە کێویانەی سوودی لێ ئەبینن .


ئەندامێکی لیژنەی پلاندانانی ستراتیژی وبەدواداچوون بۆ پڕۆگرامی حکومەت ڕایگەیاند، ئەو لیژنەیەی کە پێکهێنراوە لەلایەن سەرۆکی پەرلەمانەوە، مەبەست لێی بۆ لێکتێگەیشتن و چارەسەرکردنی ناکۆکییەکانی نێوان بەغدا و هەولێرە پێش دەستکردن بە گفتۆگۆکانی نێوان هەردوولا لەسەر پڕۆژە یاسای بودجەی 2021.\nمحەمەد شیاع سودانی، ئەندامی لیژنەی پلاندانانی ستراتیژی و بەدواداچوون بۆ پڕۆگرامی حکومەت، لەلێدوانێکیدا بۆ ئاژانسی هەواڵی فەرمیی عێراق کە"ناس کورد"بە دواداچوونی بۆ کردووە (25ی تشرینی دووەمی 2020) ڕایگەیاند،"پێشتر ئەو لیژنەیە، چوار پەرلەمانتار کە بریتی بوون لە بەندە و عەدنان زورفی، محەمەد دەراجی و مزاحم تەمیمی، پێشنیاریان بۆ کردبوو، ئەوەش بەمەبەستی زمینەسازی بۆ نەهێشتنى ناکۆکێیەکان پێش دەستپێکردنی گفتوکۆکانی نێوان حکومەتی ناوەندی وحکومەتی هەرێمی کوردستان لەسەر بودجەی 2021".\nوتیشی: "بیرۆکەکە دوای سەرهەڵدانی کێشەکانی تێپەڕاندنی یاسای پڕکردنەوەی کورتهێنانی دارایی هاتەوەتە کایەوە، کەبەبێ ڕەزامەندیی لایەنە کوردییەکان تێپەڕکرا بووبەهۆی تۆمەتبارانکردن و گەڵاڵەبوونی هەڵوێستێکی توند لەلایەن فراکسیۆنە جیاوازەکانی ناو پەرلەمانی عێراقەوە".\nسودانی، ئاماژە بەوەشکرد: "لیژنەکە کار دەکات بۆ نزیککردنەوەی بۆچوونەکانی بەغدا و هەولێر لە بارەی کێشە هەڵپەسێردراوەکان بە تایبەتی کێشە داراییەکان و مافە دەستورییەکانی هەردوولاو تێروانین و چارەسەرکردنیان بەشێوەیەکی دادپەروەرانە لەچوارچێوەی دەستوری عێراقدا".\nئەو پەرلەمانتارە ئەوەشی خستووەتە ڕوو، "هەرێمی کوردستان گلەیی وگازندەی زۆری لەسەر حکومەتی ناوەندهەیە، بۆیە دەبێت گوێ لە بۆچوونەکانی بگdرێت، بەهەمان شێوەش دەبێت هەرێمی کوردستان وەک پارێزگاکانی دیکەی عێراق پابەند بێت بەناردنی شایستە داراییەکانی حکومەتی ناوەند".\nبەگوێرەی نوسراوێکی محەمەد حەلبوسی، سەرۆکی پەرلەمانی عیراق، لیژنەیەک لە هەشت پەرلەمانتارى عێراق پێکهێنراوە بۆ گفتوگۆکردن لەگەڵ حکومەتى فیدڕاڵ و حکومەتى هەرێم لەبارەى کێشە هەڵپەسێردراوەکانى نێوانیان و دۆزینەوەى ڕێگەچارەى چارەسەرکردنى کێشەکان.\nزیاتر لە سێ هەزار و 200 هاوڵاتی هەرێم بە کۆرۆنا مردوون\n2020.12.06 - 15:41\nهەرێم؛ 262 کەس بە تۆمەتی بەکارهێنان و بازرگانیکردن مادەی هۆشبەر دەستگیرکراون\n2020.12.06 - 11:49


گەڕانەوەی خۆویست - Migrationsverket\nÅtervända självmant – sorani\nگەڕانەوەی خۆویست واته تۆ بۆ گەڕانەوە هاوکاری دەکەیت. کاتێ کە تۆ وەڵامی ڕەدت بە داخوازیی پەنابەرییەکەت وەرگرتووە دەشێت پلان دابنێیت بۆ بەجێهێشتنی سوید.\nکاتێ کە تۆ بڕیاری ڕەد یان دەرکردنت وەرگرتبێت بۆ وتووێژێک لەگەڵ کاربەدەستێک لە دەزگای کۆچدا بانگ دەکرێیت. ئەو کاتە سەبارەت بەو بژاردانەی لە دۆخەکەی تۆدا هەن زانیاریت پێ دەدرێت و پاشان تۆش دەتوانیت پرسیار بکەیت.\nئەگەر تۆ خۆت نەتوانیت سەفەرەکەت بخەیتە ڕێ تۆ و کاربەدەستەکە پێکەوە پلانێک دادەنێن لەبارەی چۆنێتیی جێبەجێبوونی سەفەرەکە. تۆ هەروەها دەتوانێت مافی پاڵپشتیی نەختی یان پاڵپشتیی ترت هەبێت بۆ ئەوەی ئاسانتر بتوانیت لە وڵاتدا خۆت جێگیر بکەیتەوە.\nسەبارەت بەوەی کە چ کەسێک لە کاتی گەڕانەوەدا دەتوانێت پاڵپشتی وەربگرێت لێرە زۆرتر بخوێنەوە:\nئامادەکردنی پەساپۆرت یان بەڵگەنامەی کاتیی سەفەر (پەساپۆرتی کاتی)\nبەرپرسێتیی ئامادەکردنی پەساپۆرت یان بەڵگەنامەیەکی کاتیی سەفەر و شتی تر کە پێویستن بۆ ئەوەی بتوانیت بگەڕێیتەوە بۆ وڵاتەکەت یان بۆ وڵاتێکی تر کە لەوێدا مافی ژیانت هەیە بە ئەستۆی تۆیە.\nئەگەر سەبارەت بە بەڵگەنامەی سەفەر پێویستت بە هاوکاری هەبێت ئەوە دەزگای کۆچ دەتوانێت بۆ داواکردنی بەڵگەنامەیەکی کاتیی سەفەر بۆت پێوەندی بکات بە دامودەزگاکانی وڵاتەکەتەوە. ئەو کاتە دەزگای کۆچ دەبێت زانیارییەکەسییەکانت ڕادەستی دامودەزگای وڵاتەکەت بکات، بەڵام ئێمە ناگێڕینەوە کە تۆ لە سویددا داوای پەنابەریت کردووە.\nئەگەر نەکرێت بەڵگەنامەیەکی کاتیی سەفەر ڕێک بخرێت دەتوانیت وەک دۆخی ئاوارتە لەلایەن دەزگای کۆچەوە پەساپۆرتێکی کاتیی بیانییان وەربگریت. ئینجا ئەو پەساپۆرتە کاتییەی بیانییانە تەنیا بۆ ئەوە بەبایەخە کە تۆ بتوانیت سەفەر بکەیتەوە بۆ وڵاتەکەت.\nبلیت بۆ سەفەرەکە\nسەفەر دەبێت بۆ ئەو وڵاتە بگریت کە لە بڕیاری ڕەدکردن یان دەرکردنەکەتدا هەیە.\nلە پلەی یەکەمدا ئەوە خۆتی کە دەبێت پارەی گەڕانەوەت بۆ وڵاتەکەت بدەیت. ئەگەر تۆ خۆت پارە یان دارایی ترت نەبێت دەزگای کۆچ دەتوانێت لە گرتن و پارەدانی بلیتەکەت یارمەتیت بدات. ئەگەر تۆ خۆت پارەی سەفەرەکە دەدەیت، بیر لەوە بکەرەوە کە تۆ دەبێت هەمیشە بەڵگەنامەی بایەخداری سەفەرت هەبێت کاتێ کە سەفەرەکەت دەگریت.\nئەگەر تۆ سەفەرێک بکڕیت کە ترانزیتی وڵاتێکی هەبێت کە تۆ تیایدا مۆڵەتی مانەوەت نەبێت، مەترسیی ئەوەی هەیە تاوانانە (غەرامە/جەریمە)ت لێ بستێنن یان دامودەزگاکانی وڵاتەکە داوات لێ بکەن کە بگەڕێیتەوە بۆ سوید. هەر لەبەر ئەوە سەفەرێک بگرە بەبێ ئەوەی ترانزیتی لە وڵاتێکی تری شەنگنەوە هەبێت. دەزگای کۆچ بۆ ئەو سەفەرانەی کە خۆت گرتووتن، هیچ بەرپرسێتییەک ناگرێتە ئەستۆ. ئەگەر تۆ سەفەرێک هەڵدەبژێریت کە ترانزیتی لە وڵاتێکی تری شەنگندا هەبێت دەبێت خۆت لەڕێی بەدەستهێنانی ڤیزا بۆ وڵاتەکە، وا بکەیت کە مافی مانەوەت لەوێدا هەبێت.\nخانوو، کارتی بانکی و کارتی ئێل‌ئێم‌ئا\nپێش لەوەی سوید بەجێ بهێڵیت دەبێت کارتی ئێل‌ئێم‌ئاکەت ڕادەستی دەزگای کۆچ بکەیتەوە. ئەگەر کارتێکی بانکیت لەلایەن دەزگای کۆچەوە وەرگرتبێت دەبێت پارەکان لە هەژمارەکە دەربهێنیت و کارتەکە بدەیتەوە دواوە. ئەگەر لە یەکێ لە خانووەکانی دەزگای کۆچ ژیاوی دەبێت خانووەکە بەجێ بهێڵیت و کلیلەکان بدەیتەوە دواوە.\nچاودێریی نەخۆشی و قوتابخانە\nهەتاکوو ئەو ڕۆژەی وڵات بەجێ دهێڵیت هەر وەکوو پێشوو مافی چاودێریی نەخۆشیت هەیە، بەڵام پاش ئەوەی بڕیارەکەت گەیشتە دۆخی جێبەجێبوون و مافت بۆ پاڵپشتیی ئابووری هەڵوەشایەوە، هیچ قەرەبوویەکی ئابووریت بۆ دەرمان و چاودێری پێ نادرێت.\nمنداڵان مافی ئەوەیان هەیە هەتاکوو لە سوید ماونەتەوە بچنە قوتابخانە.\nسەبارەت بە منداڵان لە ڕەوتی پەنابەریدا زۆرتر بخوێنەوە:\nچوونەدەرەوە لە وڵات\nهەمیشە بەرپرسێتیی ئەوەی کە بە دەزگای کۆچ پیشان بدەیت کە سویدتبەجێ هێشتووە بە ئەستۆی خۆتە. ئەگەر دەزگای کۆچ ئاگادار نەبێتەوە کە تۆ سویدت بەجێ هێشتووە دەتوانین بڕیاری ڕێپێنەدانی گەڕانەوەت بۆ دەربکەین. ئەمە واتای ئەوەیە کە تۆ ناتوانیت سەفەر بکەیت بۆ ناو ناوچەی شەنگن. هەروەها کەیسەکەشت ڕادەستی پۆلیسی سەرسنوور دەکرێت.\nبۆ ئەوەی دەزگای کۆچ ئاگادار ببێتەوە کە تۆ سویدت بەجێ هێشتووە دەبێت لە کاتی چوونەدەرەوەدا بەڵگەیەکی چوونەدەرەوە لە وڵات ڕادەستی کۆنترۆڵی پەساپۆرت بکەیت. بەڵگەی چوونەدەرەوەکە لەڕێی نامەوە بۆت دەنێردرێت یان دەتوانی لە نزیکترین یەکەی وەرگرتن داوا بکەیت بەڵگەیەکت پێ بدرێت. هەروەها دەتوانیت لەڕێی ناردنی کۆپییەکی پەساپۆرتەکەت بە لاپەڕەی یەکەمیەوە کە تیایدا زانیارییە کەسییەکانت دیاری کراون و ئەو لاپەڕەیەی مۆری چوونەدەرەوە لە وڵات (ژمارەی نیشان)ی پێوەیە بە دەزگای کۆچ پیشان بدەیت کە ئەم وڵاتەت بەجێ هێشتووە. تەنیا بلیتی فڕۆکە یان کارتی فڕین\n(boardingcard) ناتوانرێت بەکار بهێنرێت بۆ ئەوەی چوونەدەرەوە لە وڵاتی پێ پشتڕاست بکرێتەوە.\nتێبینیی ئەوە بکە کە بۆت نییە سەفەرێک بکڕیت کە ترانزیتی وڵاتێکی تری شەنگنی هەبێ و، بەڵگەی چوونەدەرەوە لە وڵات بەس دەتوانرێت ڕادەستی فڕۆکەخانەکانی سوید بکرێت. ئەگەر بۆ نموونە لە کاستروپ (Kastrup) دەفڕیت دەبێت چوونەدەرەوەت لەڕێی ناردنی کۆپییەکانی پەساپۆرت بە مۆری چوونەدەرەوە پشتڕاست بکەیتەوە.\nزانیاریی پێوەندیی بە دەزگای کۆچ بدۆزەرەوە: (بە ئینگلیزیى)\nڕۆیشتن بۆ وڵاتێکی تر جگە لە وڵاتەکەی خۆت\nوڵاتێکی تر لەناو یەکێتیی ئەورووپاوە\nدەزگای کۆچ دەتوانێت بڕیار دەر بکات کە تۆ بچیت بۆ وڵاتێکی تری یەکێتیی ئەورووپا و داوای پەنابەرییەکەت لەوێ لێکۆڵینەوەی لەسەر بکرێت. بۆ نموونە دەتوانێت لەبەر ئەوە بێت کە تۆ پێش لەوەی بێیت بۆ سوید لە وڵاتێکی تری یەکێتیی ئەورووپادا بووبیت، یان تۆ ڤیزات بۆ وڵاتێکی تری ئەورووپی هەیە یان داوای پەنابەریت لەوێ کردووە. ئەم ڕێسایانە لە یاسای دوبلیندا هەن.\nئەگەر لە باتیی ئەوە دەتەوێت بگەڕێیتەوە بۆ وڵاتەکەت دەتوانێت بلوێت بە مەرجێ کە گەڕانەوەکەت ماوەی زۆرتر نەخایەنێت یان گرانتر نەبێت.\nسەبارەت بە یاسای دوبلین زۆرتر بخوێنەوە: (بە ئینگلیزیى)\nوڵاتێکی تر جگە لەو وڵاتەی لە بڕیارەکەدا دیاری کراوە\nدەتوانیت بگەڕێیتەوە بۆ وڵاتێکی تر جگە لەو وڵاتەی لە بڕیارەکەدا دیاری کراوە ئەگەر بتوانیت پیشان بدەیت کە لەوێ وەردەگیرێیت. ئەو کاتە دەبێت پەساپۆرتێکی بەبایەخت هەبێت و مۆڵەتێک کە لەو وڵاتە مەبەستەدا بژیت. بۆ وێنە ئەگەر تۆ ڤیزایەکی تووریستیت هەبێت یان ئەو شوێنە ڤیزای پێویست نەبێت، بەس نییە. هەروەها نابێت گەڕانەوەت بۆ ئەوێ ماوەی زۆرتر بخایەنێت یان زۆر گرانتر ببێت.


سەرکەوت فەتاح: سیاسەتی خورمژ دادی کەس نادات . – WTARIKURD\nخەڵک و خواش دەزانێ، کە سەرچاوەی کێشەکانی هەریمی کوردستان، یاسای سەرۆکایەتی هەریمی کوردستانە. کە لەساڵی 2005 نوسراوەو، بارزانی خولیکی لەلایەن خەلک و، خولیکی لەلایەن پارلەمان وەک سەرۆکی هەریم هەڵبژیردا. نیو خولیشی جاریکی تر لەناو پارلەمانەوە خۆبەخشانە یەکیتی بۆی دریژکردەوە.\nکاتیک چوار هێزی سەرەکی و بەشدار لە کابینەی هەشتەم، ویستیان لەرێی پارلەمان و، پرۆژەیاسایەکەوە، یاسای سەرۆکایەتی هەریم هەمواربکەنەوە، ئیتر پارتی دیمۆکراتی کوردستان ئیعلانی شەری بەرامبەر ئەو چوار لایەنەکرد.\nپارتی ـ بزوتنەوەی گۆرانی بەسەری مارەکە ئەزانی، بۆیە لەیەکەم کاردانەوەدا، کۆدەتای بەسەر پارلەمانی کوردستان و، سەرۆکەکەیداکرد. لەجیاتی ئەوەی سێ لایەنەکەی تر، لەگەڵ گۆران پرۆژەی هاوبەشیان هەبێت و، بێن بەرگری لە بزوتنەوەی گۆران بکەن، بەتایبەت یەکیتی و یەکگرتوو، خۆیانلیکردن بەناوبژیکەر. ئەمەش هێندەی تر پارتی لەسەر هەڵوێستە نایاسایی و نا دەستوریەکانی سورترکرد .! ئێستا کوردستان لەبەردەم قەیرانێکی سەختی سیاسی و ئابوری و کۆمەلایەتیدایە، ناوچەکە وەک مەنجەڵێک باروتی لێهاتوە و ئەکوڵێ ، کەس ناتوانێ پێشبینی ئایندە بکا. بۆیە لەهەر کاتیکی تر زیاتر دەبێ هێزە سەرەکیەکانی کوردستان لەخەمی چاککردنی ئەم وەزعەدابن. ئەوەی تائێستە رونە :\nیەکەم : پارتی سورە لەسەر پەکخستنی پارلەمان و حکومەت ـ ئەمەش لەقازانجی ئەودایە.\nدووەم : چوار لایەنەکەش، هەر یەکەیان لە ئاوازێک ئەخوێنێ. لەو نێوەندەدا دوان لەم هێزانە، کە بزوتنەوەی گۆران و کۆمەڵی ئیسلامی یە، بەهەردولایان خاوەن 30 کورسی پارلەمانن، نایانەوێ یاساشکێنی بکەن و، لەسەر هەموارکردنەوەی یاسای سەرۆکایەتی و، سیستمی پارلەمانی سورن.\nسێیەم : هەرچی یەکیتی و، یەکگرتووی ئیسلامی کوردسانیشە، لەناو خۆیاندا دابەش بون، نەخۆیان لەناو خۆیاندا دەتوانن یەک دەنگ و رەنگ بن، نە جێگەی گرەو لەسەرکردنیشن.!\nچوارەم : یەکی لە پرەنسیپەکانی دیموکراتیش پرۆسەی دەنگ دان و، دەستاودەستکردنی ئاشتیانەی دەسەلاتە. بۆیە کاتی ئەوەیە هەمومان ڕووبکەینە یەکێتی و یەکگرتو و داوای یەکێ لەم دوو هەڵوێستەیان لێبکەین:\nA : یان بچن لەگەڵ پارتی ریژەی یاسایی تەوابکەن بۆ کۆبونەوەی پارلەمانی کوردستان و، تەمەنی سەرۆکایەتی بارزانی دریژ بکەنەوە.!\nB : یان برۆن لەگەڵ بزوتنەوەی گۆران و کۆمەڵی ئیسلامی و بزوتنەوەی ئیسلامی کوردستان، زۆرینە دروستبکەن و، یاسای سەرۆکایەتی هەمواربکەن و، لەحکومەت بپرسنەوە و، دۆخی ئیستا چاک بکەن.\nجیا لەو دوو بژاردەیە، سیاسەتی لەگەڵ گورگ گۆشتخواردن و، لەگەڵ مەڕ شینکردن دەچێتە چوارچێوەی سیاسەتی خورماو میوژەکەوە (خورمژ).\nخەڵکی کوردستانیش دەبێ ئیتر بزانن، کام لەم هێزانە تۆپی قەپانەکەن و، هەڵویێستی ڕوون دەرنابرن.


شەش مەتەڵ کە پێویستە زیرەکی و وریایی خۆت بخەیتە کار بۆ ئەوەی وەڵامەکەی بزانیت - تۆڕی میدیایی خەڵک\nلەگەڵ ئێمەدا مێشکت بجوڵێنە و هەوڵبدە بەر لەوەی تەماشای وەڵامەکان بکەیت بۆخۆت وەڵامی ئەم مەتەڵانە بزانیت:\n1- نەخێر ناتوانیت، چونکە ٧٢ کاتژمێر پاش ئەوە هەر لە نیوەشەودا دەبێت.\n2- سێگۆشەکە لە ٩ شەشپاڵوو دروستبووە.\n3- وەڵامی ڕاست ٥ خولەکە.\n4- پێویسەت یەکێک لە شقارتەکانی ئەملا و لا لابەریت، بەو جۆرە شقارتەی ناوەڕاست شوێنەکەی دەگۆڕێت بۆ لای ڕاست یان چەپ و لە ناوەڕاستدا نامێنێت.\n5- (ئایا تۆ زیندویت؟) هەرگیز ناتوانیت وەڵامی ئەم پرسیارە بە (نەخێر) بدەیتەوە.


خۆپیشاندانی ملیۆنی لە 14 پارێزگای عیراق دەستپێدەكات – تۆڕی میدیایی خەڵک\n2019/07/13 - 8:21 PM\nبۆ داواكاری پێشكەشكردنی خزمەتگوزاری و ئاشكراكردنی گەندەڵكاران ڕۆژی هەینی داهاتوو لە 14 پارێزگای عیراق خۆپیشاندانی ملیۆنی دەستپێدەكات، وتەبێژی ڕێكخەرانی خۆپیشاندانەكانیش دەڵێت: “خۆپیشاندان بەردەوام دەبێت تا داواكاریەكانیان جێبەجێ دەكرێت”.\nخەلیل ناجی، وتەبێژ بەناوی ڕێكخەرانی خۆپیشاندانەكانی ڕۆژی هەینی داهاتوو بۆ میدیا عیراقییەكان ڕایگەیاندووە، بەمەبەستی پێشكەشكردنی خزمەتگوزاری و ڕەخساندنی هەلی كار بۆ دەرچووان خۆپیشاندان دەستپێدەكەن.\nوتیشی، “خۆپیشاندانەكە بە بەشداری ملیۆنان هاووڵاتی لە 14 پارێزگای عیراق بەڕێوەدەچێت و خۆپیشاندانێكی شارستانی دەبێت و تەنها داوای جێبەجێ كردنی داواكرییەكان دەكرێت”.\nڕاشیگەیاند، بڕیارە خۆپیشادانەكان بەردەوامیان هەبێت تا ئەوكاتەی داواكاری خۆپیشاندەران جێبەجێ دەكرێت، هەروەها داوای ئاشكراكردنی ئەو كەسانە دەكرێت، كە گەندەڵكارن.\nفەتوا لەسەر وەرگرتنی پارە لەبری حەواڵەكردن دەركرا\nڤیدیۆ.. لە تاران كوردانی ڕۆژهەڵات لەبەردەم باڵیۆزخانەی توركیا خۆپیشاندانیان ئەنجامدا\nبە وێنە و ڤیدیۆ؛ لە بەردەم كۆشكی سپی دژی توركیا خۆپیشاندانە


چین ناوچەیەك كەرەنتین دەكات كە نزیكەی ٥ ملیۆن كەسی تێدایە\nبەهۆی بەرزبوونەوەی ڕێژەی تووشبوون بە ڤایرۆسی كۆڤید-١٩ لە هەرێمی (هیلۆنگجیانگ) لە باكوری خۆرهەڵاتی چین دەسەڵاتداران كەرەنتینەی گشتییان لەو شارە ڕاگەیاند. دەسەڵاتداران كەرەنتینەیان لە ناوچەی (سویهوا) ڕاگەیاند كە نزیكەی ٥ ملیۆن كەسی تێدا دەژی.\nبە گوێرەی بڕیارەكە قەدەغەی هاتووچۆی ئۆتۆمبێل و كەسەكان لە ١٢ی كانوونی دووەمەوە كەوتووەتە بواری جێبەجێكردنەوە . بە پێی ئەو بڕیارە دەسەڵاتدران ڕێگە بە هیچ كەسێك نادەن لە گەڕەكەكانیان بێنە دەرەوە و ڕۆژانە پێداویستیەكانیان پێدەگەیەنن.\nفەرمانبەرانی نەهێشتنی پەتاكان و پاراستن لێیان بە بەردەوامی لە دەروازەی هەموو گەڕەكەكاندا چاودێری كارەكانی قەدەغەكردنی هاتووچۆ دەكەن و لەسەر تابلۆی گەورە بە ڕەنگی سوور نوسراوە هاتنە ناوەوەی خەڵك و ئۆتۆمبێل لە دەرەوە بۆ ناو گوندەكە قەدەغەیە.\nدەسەڵاتداران ڕاشیانگەیاندووە کە لە ناوچەی (هیلۆنگیانگ) ٦٨ حاڵەتی نوێی تووشبوون بە ڤایرۆسی كۆرۆنا تۆمار كراوە بە بێ ئەوەی نیشانەكانیان تووشبوونیان لەسەر دەركەوێت.\nمانگ پێشتر - Jan 22 2021 2:09PM


جارێکی دیکە سپای پاسداران تەحریم کرا\nزایینی: ١٤-١٠-٢٠١٧ - هەتاوی: ١٣٩٦/٠٧/٢٢ - ١١:٢٢ تاران قه‌باره‌ی فۆنت:\nکوردستان میدیا: سەرەڕای هەڕەشە و گوڕەشەکانی کۆماری ئیسلامی لەمەڕ لێدانی بنکە و بارەگاکانی ئامریکا، واشەنگتۆن سپای پاسدارانی خستە لیستەی تەحریمەوە.\nوەزارەتی خەزێنەداری ئامریکا ڕۆژی هەینی ڕێکەوتی ١٢ی ئۆکتۆبر ڕایگەیاند ناوی سپای پاسدارانی بەهۆی پشتیوانی کردن لە تێرۆر خستۆتە لیستی تەحریمەکانەوە.\nبەپێی دوایین زانیارییەکان تەحریمە نوێیەکانی بەدژی سپا ٤ دامەزراوەی سەرەکی لەخۆ دەگرێ کە یەکێکیان کۆمپانیایەکی چینییە.\nدانڵد ترامپیش لە کاتی ئاشکراکردنی ستراتێژی نوێی خۆی بۆ ڕووبەڕوو بوونەوە لەگەڵ کۆماری ئیسلامی دەستی وەزارەتی خەزێنەداری لەمەڕ تەحریمی زیاتر و گوشارهێنانی زیاتر بۆ سەر سپای پاسداران ئاوەڵا کرد.\nئەم دژکردەوە نوێیەی ئامریکاش لە کاتێکدایە کە پاسداری تێرۆریست محەممەد عەلی جەعفەری فەرماندەی گشتی سپای تێرۆریستی پاسداران چەند ڕۆژ پیش ئێستا ڕایگەیاندبوو کە ئەگەر ئامریکا تەحریمی نوێ بخاتە سەر سپا دەبێ هەموو پایگاکانی خۆی تا قووڵایی ٢ هەزار کیلۆمێتر چۆڵ بکات تاکوو نەبنە ئامانجی مووشەکەکانی سپا.\nناوبراو لە درێژەی هەڕەشەکانیدا ڕایشیگەیاندبوو؛ ئەگەر ئامریکا تەحریمی نوێ بخاتە سەرمان ئێمه، چۆن مامه‌ڵه‌مان له‌گه‌ڵ داعش كردووه، به‌و جۆره‌ش مامه‌ڵه له‌گه‌ڵ سوپاى ئه‌مريكا ده‌كه‌ين.\nهەر لەمبارەوە چەند کاتژمێر پێش لە پێشکەش کردنی ستراتێژی نوێی ئامریکا بەرامبەر بە ڕێژیمی تاران، لێژنه‌ى كاروبارى ده‌ره‌وه‌ى مەجلیسی نوێنه‌رانى ئا‌مریكا، پڕۆژه یاسای سه‌پاندنى سزاى نوێى بۆ سه‌ر ڕێژیمی ئێران په‌سه‌ند كرد.\nوەک کاردانەوە بەرامبەر بەم بڕیارە نوێیانەی ئامریکا وەزارەتی دەرەوەی ئێران لە بەیاننامەیەكدا، ڕایگەیاندووە: ئەمە بڕیارێكی دوژمنكارانەیە و تێیدا داوای لە لایەنەكانی بەرجام كردووە لەبەرانبەر بڕیارەكانی ترامپ ھەڵوێستیان ھەبێت.\nلە بەشێك لە بەیاننامەكەشدا هەڕەشە کراوە کە ئەگەر ئەمریكا تاكلایەنانە لەو رێككەوتنە بكشێتەوە، ئێران پابەندی ئەو رێككەوتننامەیە نابێت و چالاكییە ئەتۆمییەكانی لە ئاستێكی باڵادا دەستپێدەكاتەوە.


جڤینا شاندەیا ئەنەكەسێ ل ئەنقەرەیێ و دەنگڤەدان – Sibehî سبەھی\nجڤینا شاندەیا ئەنەكەسێ ل ئەنقەرەیێ و دەنگڤەدان\nBergeh Kurdistan On 22/02/2020 / سیاسی\nشاندەیا ئەجومەتا نشتمانیا كورد ل سوریێ (ئه‌نەکەسە) ل ئه‌نقه‌ره د گه‌ل وه‌زیرێ ده‌رڤه یێ ترکیێ مه‌ولوت چاوشۆگلو جڤیا.\nئه‌ڤه ده‌مه‌که ھێزێن سوریا دەمۆكراتیك (هەسەدە) د ده‌ربارێ ئاڤاكرنا یه‌کێتیه‌کێ د ناڤا ئالی و رێخستنێنا کوردێن ڕۆژاڤایێ کوردستانێ دا داخوویانیێن ئه‌رێنی دده. ئه‌نەکەسە ژی پشتی هنده‌ک هه‌ڤدیتنا د گه‌ل هەسەدێ هنده‌ک ل ده‌ڤه‌رێن ڕۆژاڤایێ کوردستانێ ژ نوو ڤه ئۆفیسێن خوه ڤه‌کرن. تێ زانین کو ئەمریکا د ناڤا هه‌ولدانه‌کێ دا یه کو، د ناڤا پارتیا یەكێتیاس دەمۆكراتیك (پەیەدە) و ئه‌نەکەسێ دا هه‌ڤکاریه‌ک چێ ببە و هه‌روه‌ها ئەمریکا دخوازه پەیەدە ژ سیاسه‌تا پارتیا كاركەرێن كوردستانێ (پەکەکە) دوور بکه‌ڤه.\nژ ئالیه‌ک دن ڤه هنده‌ک به‌رپرسێن هەسەدێ و ب تایبه‌تی فه‌رماندارێ گشتی مەزلوم عه‌بدی دده خوویاکرن کو ب تایبه‌تی نێچیرڤان بارزانی سەرۆكێ ھەرێما كوردستانێ ژ وی را گۆتیە كو ژ بۆنا ئاڤاكرنا یه‌کێتیه‌کێ د ناڤا کوردێن ڕۆژاڤایێ کوردستانێ دا دکاره ڕۆله‌ک به‌ربچاڤ بله‌یزه.\nد ڤێ ده‌ما كوپرسا ئێدلبێ د ڕۆژه‌ڤا ترکیێ دا بوویە پرسەك سه‌ره‌که و هه‌روه‌ها گوهه‌رتنێن ل ڕۆژاڤایێ کوردستانێ چێدبن، هه‌ڤدیتنا د ناڤەبرا دەستھەلاتدارێن ترکیێ و ئه‌نەکەسێ دا دبه خوه‌دیێ گرینگیه‌ک تایبه‌ت.\nئالیێن وه‌ک پەکەکێ ڤێ هه‌لوه‌ستا ئه‌نەکەسێ ڕه‌خنه دکن. لێ تێ زانن کو، گه‌له‌ک جارا پەیەدێ و هەسەدێ ژی دانه خوویاکرن کو، ئه‌گه‌ر ترکیا بخوازه، ئه‌و ئاماده‌نه د گه‌ل ترکیێ هه‌ڤدیتنا بکن.\nپێدڤیە مرۆڤ دو تشتا ژ هه‌ڤ ڤه‌قه‌تینه و جودا بكە، پەیوه‌ندی د گه‌ل وه‌لاته‌کی تشته‌که، ئه‌گه‌ر کورد سیاسه‌تێ بکن دڤێ د گه‌ل وه‌لاتێن جیران ژی دانوستاندنان بکن. نها ئه‌گه‌ر ئه‌نەکەسە ل گۆر داخوازیا ترکیێ پێ ل هه‌موو به‌رژه‌وه‌ندیێن ڕۆژاڤایێ کوردستانێ بکه و ته‌ڤبگه‌ره، بێ گومان ئه‌ڤ یه‌ک ب توندی تێ ڕه‌خنه‌کرن. لێ ئه‌گه‌ر ئه‌نەکەسە ژ بۆ پاراستنا به‌رژه‌وه‌ندیێن ڕۆژاڤایێ کوردستانێ د پەیوه‌ندیێن خوه دا د ناڤا ته‌ڤگه‌ره‌کێ دا به، نه مافێ که‌سه‌کیه وان رەخنە بکه.\nد سیاسه‌تێ دا په‌یوه‌ندی تشته‌که و مرۆڤ ببه زلامێ ئالیه‌کی تشته‌ک دنه. ئه‌نەکەسە د ناڤا موخاله‌فه‌تا سوریێ دا یه و پەیوه‌ندیان ژی د گه‌ل ترکیێ چێ بكە. لێ ئه‌گه‌ر هنده‌ک که‌س د ناڤا ئه‌نەکەسێ دا زلامه‌تیا ترکیێ بکن ژی، ئه‌ڤ یه‌ک باندۆرێ ل سیاسه‌تا ئه‌نەکەسێ ناکه. ئالیگرێن پەکەکێ هه‌ر تشته‌کی ژ بۆ خوه مه‌شروع دبینن ،لێ ژ بۆ که‌سێن دن خراب دبینن.\nپشتی هه‌ڤدیتنا شاندەیا ئه‌نەکەسێ، وه‌زیرێ ده‌رڤه یێ ترکیه، چاڤوشۆگلو د مالپەرا تویته‌را خوە دا نڤیسی:“ مه هه‌ڤدیتنه‌ک د گه‌ل نوونه‌رێ کوردا یێ مه‌شروع ل سوریێ ئه‌نەکەسێ پێکانی. مه دا خوویاکرن کو ئه‌م پشتگریا هه‌لوه‌ستا وان د ناڤا ئۆپۆزسیۆنا سوریێ دا و د ڤێ پێڤاژۆیا سیاسی دا ڕۆلێ دله‌یزن دکن. مه داخوویاکرن کو زه‌ره‌را هه‌ری مه‌زن پەکەکە/یەپەگە دده کوردا.\nئاشكەرایەل سەر ڤێ داخوویانیا چاڤوشۆگلو رەخنە ل ئه‌نەکەسێ تێ کرن. لێ ئه‌و که‌سێن ژ بۆ ڤێ یه‌کێ ئه‌نەکەسێ رەخنە دکن، ڕۆژانه د گه‌ل ڕژێما سوریێ و هه‌روه‌ها د گه‌ل ئیران و ڕژێما عیراقێ ژی د ناڤا پێوه‌ندیێن گه‌رم دا نه. ئه‌گه‌ر ترکیا ڕێ بدە وان دێ ب بازدەن و به‌رێ خوه بدن ئه‌نقه‌ره ژی. ئه‌گه‌ر هنده‌ک ئالیێن سیاسی یان ژی سیاسه‌تمه‌دار ڕه‌خنا ل هه‌لوه‌ستا ئه‌نەکەسێ بکن ژی، لێ ئەڤ نه فامێ پەکەکە و ده‌ردۆرا وێ یه کو، ئه‌نەکەسێ ڕه‌خنه بکه.


دانا هەڵەبجەیی - 25-11-2018 - 3430 جار خوێندراوەتەوە\nلەم هەفتەیەدا لە ئەوروپا کە هەینی ڕەشی تێکەوت، نرخی شمەک و کاڵا داشکێنرا، و بازاریش جمەی تێکەوت.\nئەمەش هاوکات بوو لەگەڵ سەفەری بارزانی و سەرۆک کۆمار، بە هیوام ئەم خستنەڕووەی کاڵای بازاڕی کوردستان بە دەستی خۆمان لە بەغدا و درەوەی عێراق داشکاندنی بۆ نەکرێت. لە بەها و فەڕی خۆی دانەبەزێنرێت.\nئەویش بەوەدێ کە هیچکام لەم سەفەرانە، ئەوی دی سفر نەکاتەوە، چونکە لە کۆتایی داشکانەکە بۆ کڕیارەکانی دەرەوەی کوردستان هەردووکیان هەر یەکن، بە چاوێک سەیری هەردوو موسافیرە ئەکەن.\nئەگەر لای هەندێک میدیای زوڕناژەن کە بازاڕیان لەفتنەکاری و ئاژاوەگێڕیدا گەرم ئەکەن، وە ئەم دووانە بە شێر و ڕێوی وێنا بکەن؛، ئەوا لای نەیارانی هەرێم و دەرەوەی عێراق، شێر و خەتی یەک دراون، نەک یەکێکیان شێر و ئەوی دی ڕێوی،. هەرچەند هەرچی کورد لە ناوخویدا خۆی بە جوادیی و پارچە پارچەیی گەمە بکات، بەڵام لە ناو (ناکورداندا) بە یەک چاو و بە یەک هەرێم سەیر ئەکرێن، کەواتە ئەمڕۆ بێت یا سبەی، هەر ئەبێت هێز و کەسایەتییە کوردەکانی سیاسەتکار، پێکەوە و بە یەک گوتار و ئامانج لەگەڵ ئەوانی تردا دانیشین.\nئایا قابیلە تا چوار ساڵی دیکە کە دکتۆر بەرهەم سەرۆک کۆماری عێراقە، ئیتر بارزانیی سەرۆکی پارتی لەگەڵیدا دانەنیشێت؟، ئەگەر ئەوەی وا بیر ئەکاتەوە کە هەولێر و بەغدا بە هۆی دۆڕانێک لە یارییەکدا، ببنە دوژمن، ئەوا فڕی بە سەر پیتە سەرەتاییەکانی سیاسەتەوە نییە. لە سیاسەتدا نادروستە کە دوشمنایەتی بکرێت، ئاخر هێشتا برینی شەڕی براکوژی بە جەستەی کوردەوە سوێی دێت، هەر بۆیە ناکۆکی و پێشبرکێ و کێبڕکێ شتگەلێکی ساغلەمە کە هەبێت. ئیتر دۆڕاندن و سەرکەوتن، کەوتن و هەستانە، بەرزی و لێژییش ئەکەوێتە گەمە سیاییەکان، بەڵام بە مانای کۆتایی دونیا نایەت.\nخۆشیمان بێت یا ترشی، ئێمە لەگەڵ نەتەوەی عەرەب، ئاینگرای سونە و شیعە و دەیان هێزی سیاسی ڕەنگاوڕەنگدا لە عێراقدا ئەژین؛ جگە لە یەکتر قبوڵکردن و پێکەوە ژیان، هێج ئەڵتەرناتیفێکی ترمان نییە. لەوەتەی میسۆپۆتامیا خوڵقاوە، دانیشتوانەکەی لە قەڵاچۆکردنی یەکتر و بە سەدان جەنگ و قڕکردن، سەدەیەکیش بە ئارامی و ئاشتی ئۆقرەیان نەگرتووە،. بەڵام لە ئەنجامدا هەر گەیشتونەتە یەکتر پەسەندکردن و پێکەوە ژیاندن. ئینجا چ جا بۆ هەرێمە گیرۆدەکەی خۆمان.\nئێ تۆ بڵێی سیاسەتمەدار و حیزبە کوردییەکان، ئەوەندە بێ هۆش و بێ ئاوەز بن، نەتوانن پێکەوە ئەم هەرێمە نوقسانە بەڕێوەبەرن و کۆتایی بە کێشە و کێشمەکێشە سیاسییەکانیان بێنن، کە لە بنچینەدا کێشەی دەسەڵات و داراییە؟.\nئەوەی پێی وابێت تا سەری زۆر چەمی بکات، زۆری بەر ئەکەوێت، ئەوا وەک تاکەکەس و خێزان، ڕاست ئەکات، بەڵام وەک میللەت و نەتەوە سەر ئەدا لەبەرد و کۆتایەکەی یا بە دیکتاۆر یا بە ناپاکی تەواو ئەبێت.\nبە هیوام ئەو سەفەرانە ببێتە سفرکردنەوەی کێشە و ناکۆکییەکان، نەک کەسەکان. هەل و شانسێکی مێژوویی تر لەبەردەم بارزانی دایە، لە دامەزراندنی هەردوو حکومەتی هەرێم و عێراق، کە لاپەڕەیەکی تازە هەڵبداتەوە، چۆن لە بەغدا ووتی: هەڵەکان ڕاست بکەینەوە، ئاواش لە کوردستان دیالۆگیکی نیشتمانی و کوردستانی دەست پێ بکرێت، بۆ دوا جار گوێ لە کەسە دڵسۆزەکانی وڵات بگێرێت، و لە ئاژاوە و ماستاو و قومارچییەکان دووربکەونەوە. ئیتر با پێگەی بە هێزی سەرۆک کۆمار کارمەند بکرێت بۆ بەهێزکردنی هەرێم. کۆتایی بهێنرێت بە کێشەی موچە و بودجە و 140 و گوزرەانی خەڵک.\nئەوەی نیازی بێت ئەوی تر سفربکاتەوە، خۆشی سفرئەبێتەوە، ئیتر لە سەر سەفەر بێت، یا لەسەر سفرەی حازر.


پاکستان: کوژرانی ڕێبه‌ری تالیبانی پاکستان زۆر گرنگه\nی مانگی شه‌ش ١٦, ٢٠١٨\nمه‌لا فه‌زلوڵا، ڕێبه‌ری تالیبانی پاکستان\nگوته‌بێژی تالیبانی ئه‌فغانستان ده‌ڵێت ناتوانێت پشتڕاستی کوژرانی فه‌زلوڵا بکات.\nناسر ئه‌لمولک که سه‌رپه‌رستی حکومه‌تی پاکستان ده‌کات کوژرانی سه‌رۆکی تالیبانی پاکستان مولا فه‌زلوڵاله لایه‌ن فڕۆکه‌ی بێ فرۆکه‌وانی ئه‌مه‌ریکای به "رووداوێکی زۆر گرنگ" له شه‌ر به دژی تێرۆرزم زانی.\nناوبراو ئه‌و لێدوانه‌ی له ماوه‌ی وتووێژێکی ته‌له‌فۆنی هه‌ینی شه‌و له گه‌ڵ سه‌رۆکی ئه‌فغان ئه‌شڕه‌ف غه‌نی دا کرد و سپاسیشی کرد که سه‌باره‌ت به کوژرانی ئه‌و ڕێبه‌ره‌ی تالیبان ئاگاداری کردۆته‌وه وه‌ک حکومه‌تی پاکستان له لێدوانێک دا ئاماژه‌ی پێده‌کات.\nکاربه‌ده‌ستێکی ئه‌مه‌ریکا گوتی ئه‌مه‌ریکا باوه‌ڕی وایه وێده‌چێت که هێرشه‌که فه‌زلوڵای کوشبێت، به‌ڵام هه‌وڵ به‌ڕێوه‌ن که پشتڕاستی ئه‌و هه‌واڵه بکات. ئه‌و کاربه‌ده‌سته ناوی خۆی نه‌هێنا بۆ ئه‌وه‌ی زانیاری له ئه‌م باره‌یه‌وه دابین بکات.\nهێرشی فڕۆکه‌ی بێ فڕۆکه‌وان بۆ سه‌ر ئوتوموبیلێک له ڕۆژی پێنج شه‌مه‌دا ئه‌نجامدرا  که به پێێ ڕاپۆرت 5 که‌سی تریش له گه‌ڵ فه‌زلوڵا بوون و هه‌ر چه‌ند کاتژمێر پێش ئه‌وه ڕوویدا که تالیبانی ئه‌فغانستان سێ ڕۆژ ته‌قه‌وه‌ستاندنی ده‌ست پێکرد.\nئاسۆشێتێدپرێس له گه‌ڵ عه‌بدولا فه‌یزانی، شه‌رکه‌رێکی تالیبان خه‌ڵکی ناوچه‌ی باراکی لۆگار قسه‌ی کرد و گوتی، "گه‌لێک خۆشحاڵم که ته‌قه‌وه‌ستاندنه و جێگای داخه که ئه‌فغانییه‌کان ڕۆژانه یه‌کتر ده‌کوژن."ئه‌و گوتی 15 له دۆسته‌کانی له شه‌ڕ له گه‌ڵ هێزه‌کانی ئاسایش له ماوه‌ی ساڵێکدا کوژراون که هه‌موویان تالیبان بوون."\nهه‌روه‌ها ئه‌و داوای به‌رفره‌وان کردنه‌وه‌ی ته‌قه‌وه‌ستاندنی کرد، به‌ڵام گوتیشی چه‌ک بۆ هه‌میشه دانانێت هه‌تا "هه‌موو سه‌ربازی بیانی ئه‌فغانستان به جێ دێڵن.


10 نیشانە کە پێت دەڵێت هاورێیەکی زۆر خراپت هەیە – تۆڕی میدیایی خەڵک\n10 نیشانە کە پێت دەڵێت هاورێیەکی زۆر خراپت هەیە\n2019/09/09 - 11:50 AM\nئەمەی خوارەوە کۆمەڵێک نیشانەیە کە پێت دەڵێت هاورێیەکی زۆر خراپت هەیە و لەوم ڕێگایانەوە دەتوانیت بیزانیت:\n– دڵخۆش نیە بە سەرکەوتنەکانت و ڕاستەوخۆ هەست بە بەغیلی دەکەیت بە ڕووخسارییەوە.\n– غیرەت لێدەکات کاتێک لەگەڵ هاورێیەکی دیکەت بیت و لەگەڵ ئەودا نەبیت.\n– هەست بە بێتاقەتی و ماندویەتی دەکەیت دوای ئەوەی قسەت لەگەڵ کرد، واتە وزەیەکی نەرێنیت پێدەبەخشێت.\n-هەندێک کات هەست دەکەیت کە پێویستە شتێکی لێ بشاریتەوە و راستییەکەی پێنەڵێیت، واتە لە دڵەوە متمانەت پێنەکردووە.\n– دەست دەکات بە دووبارەکردنەوەی ئەو شتانەی تۆ دەیکەیت و دەیکڕیت بە شێوەیەکی بێزارکەر.\n– هەمیشە بەخۆیدا هەڵدەدات و تۆ کەم دەکاتەوە، و خۆی بە کەسێکی باشتر دەزانێت لە تۆ و کەسانی دەوروبەرتان،کە لە راستیدا بە پێچەوانەوەیە.\n– هەمیشە باسی کێشەکانی خۆی دەکات و ڕێگا بە تۆ نادات ڕۆژەکەتی بۆ باس بکەیت، یاخود کێشەکانت.\n– هەمیشە بەکارت دەهێنێت لەوکاتەنای پێویستی پێتە و کاتی دیکە پشتگوێت دەخات.\n– هەوڵدەدات لە هەموو شتێکدا لە تۆ باشتر بێت و هاورێیەتی دەکات بە گۆڕەپانی پێشبڕکێ.\n– زۆرکات ئامۆژگاری هەڵەت دەکات و دەشزانێت هەڵەیە ئەگەر بەقسەی بکەیت.\nکریستاڵ دەیەوێت گۆڕانکاری گەورە لە خۆیدا بکات! (بە ڕێکەوتیش تەماشای کارەکانی پێشووی خۆم ناکەمەوە!)


وتووێژ:دەرھەستکاری - ویکیپیدیا، ئینسایکڵۆپیدیای ئازاد\nئەوەی من لەم چەمکە حاڵی بووم : دەرکێشانی پوختە لە کۆی بابەتە، بەجۆرێک ڕەوتی پوختە کردنە، واتە: کۆ کردنەوەی گشت بابەت لە بەشێکی بچووکتر، بە قرتاندنی زیادە و وردەکارییەکان. لە ئینتزاعدا، زۆرتر باری (دەرکێشان) زەقە. هەروا کە دەزانین ئەم چەمکە پەلی هاویشتۆتە ناو هونەر و بیرکاری و دەروونناسی و...وشەی کوردی داتاشراوی ئەم چەمکە دەبێ هەڵگر و داگری پوختەی ئەم چەمکە بێ.ئەوەی من تێگەیشتم دوو وشە، یا باشتر بڵێم دوو چەمک لە پێک هێنانی ئەم چەمکەدا دەوری سەرەکی دەگێڕن:\nدەرکێشان، هەڵکێشان، جیا کردنەوە،\nیەکەم کار دۆزینی وشەیەکی کوردییە بەم واتاوە ( بە مەرجێک لێڵی تێدا نەبێ و لەگەڵ چەمکێکی تردا تێکەڵ نەبێ، وەک: هەڵبژاردن، تەڵبژێن) ، بۆ وێنە: «بژارتن==بژانن» ،\nئەگەر ئەمە نەکرا، تێکەڵ کردنی ئەم دوو وشانەیە بە شێوەی دروست بۆ دەسخستنی ئەم چەمکە: وەک «پوختە کێشان» Aminijian (لێدوان) ٢٢:٥٠، ٢٥ی کانوونی دووەمی ٢٠١٤ (UTC)\nمنیش زۆر ئەو وشەی (دەرھەستکاری)یەم لا نامۆیە، لە عەرەبییەکە نووسراوە تەجرید یەعنی دەرھینان یا دەرکێشان وەکو نووسیوتە، ئینتیزاعیش یەعنی لێکردنەوە، بە ڕای من (دەرکێشان) لە زۆر لە جێی خۆیەتی، چونکە ئەو بابەتە ھەر پەیوەندی بە ھەستەوە نیە بۆ دەبێ ناوی دەرھەست بی؟...--Ferxwaz (لێدوان) ١٧:٠٢، ٦ی نیسانی ٢٠١٤ (UTC)\nوێڕای سڵاو و بەخێرھاتن لە کاک فێرخوازی بەڕێز؛ مام @Aza: نووسەری وتارەکە بۆ ئاگاداری.--چالاک وتووێژ ١٧:٤٤، ٦ی نیسانی ٢٠١٤ (UTC)\nھەروا کە جێیەکی تریشا وتم دانانی ئەم وشەیە کاری من نییە، من لە یەکێک لە نووسراوەکانی دوکتۆر بەختیار سەجادیدا بەرچاوم کەوت و بەڕاسی بە لامەوە جوان و تەواو بوو بۆیە بەکارم ھێنا لێرە. بەختیار سەجادی دوکتۆرای زمانی ئینگلیزی و وەرگێڕی ئینگلیزی بە کوردی و نووسەری فەرھەنگی زۆر بەنرخی شیکارانەی زاراوە ئەدەبییەکان و دەیان بابەتی تر لە ئینگلیزییەوە بۆ کوردی و فارسییە. ئەندامی کۆڕی زانستیی زمانی کوردییە لە تاراندا. من نازانم کە ئەم وشەیە ئەو دایتاشیوە یا نە، بەڵام ئەزانم ئەو بەکاری ھێناوە. ئەمە ئەعنی بە لای ئەوەوە پەسەندکراوە. وشەیەک کە بە لای بەختیار سەجادییەوە پەسەند بێ ئەکرێ ئێمە بەدڵنیایییەوە بەکاری بێنین. ناڵێم تاوتوێی نەکەین و نەیخەینە بەر ڕەخنە، ئەوە مافی خۆمانە.\nمن بەھۆی کار و بواری زانستگاییمەوە کە نەرمامێری کۆمپیوتەرە زۆر باش ئەزانم ئەبستراکشن یانی چی. ڕێک یانی دەرھەستکردن، یانی شتێک وا لێ بکەی لە ڕێگەی ھەستەوە (بینایی و ژنەوایی و چێژایی و ...) دەرککردنی ئەستەم بێ، ڕووتی کەیتەوە لە زانیاری. وشەی دەرھەست دژبەرەکەشی زۆر جوانە: بەرھەست.--Aza (لێدوان) ١٨:١١، ٦ی نیسانی ٢٠١٤ (UTC)\n@Aza: قسەکانی کاکە ئازا جوانە، ڕێزم هەیە بۆ کاکە بەختیاریش کە سوور دەزانم لە کاری خۆیدا لێهاتووە، بەڵام بۆ هەڵبژاردنی وشەیەکی ڕێکوپێک و جوان، پێویستە واتایەکی ڕیکوپێک و جوانیشمان لەبەردەستدا بێ. من "مەفهوومی کردن" م پێ لێکدانەوەیەکی جوانە. واتە دەرکێشانی (چەمک : واتا: فام: مەفهووم) لە دنیای دەرەوە(مادی و بەرهەست). ئەم زاراوەیە تەنیا لە بازنەی فەلسەفە و ئەدەبدا بەکار نایێ؛ لە نەقاشی ، سینەما ، وێنەگری ، دەروونناسی و ... شدا زۆر بەکار دێت. وشەی "دەرهەست " گەرچی وەرگێڕاوێکی دروستی ئابسترەیە، بەڵام زوو واتای "مەفهوومی" بە دەستەوە نادا. لێرەدا شاکلیلی ڕۆچوون بۆ ئەم زاراوەیە "مەفهووم" یان "چەمک"ە. منن لە ڕازبەرکاری تێنەگەیشتم،لەوەناچێ وشەیەکی دڵنیا بێ تکایە بیسڕنەوە. Aminijian (لێدوان) ٢٠:٣٩، ٦ی نیسانی ٢٠١٤ (UTC)\nوەرگیراو لە «https://ckb.wikipedia.org/w/index.php?title=وتووێژ:دەرھەستکاری&oldid=402584»\nئەم پەڕەیە دواجار لە ٢١:١٣ی ٦ی نیسانی ٢٠١٤ نوێ کراوەتەوە.


شەقامێكی سەرەكی سلێمانی داخرا - تۆڕی میدیایی خەڵک\nشەقامێكی سەرەكی سلێمانی داخرا\nبەڕێوەبەرایەتی هاتووچۆی سلێمانی ڕایدەگەیەنێت، كە بەهۆی خۆپیشاندانی خوێندكارانەوە هەردوو ئاڕاستەی شەقامی سەرەكی سلێمانی- ڕاپەڕین داخرا.\nبەڕێوەبەرایەتی هاتووچۆی پارێزگای سلێمانی لە ئاگادارییەكدا بۆ شۆفێران ئاماژەی بەوەكردووە، “لەئێستادا بەهۆی خۆپیشاندانی خوێندكارانەوە ڕێگەی (سلێمانی – ڕاپەرین ، ڕاپەرین –سلێمانی) بەربەستكراوە.\nڕاشیگەیاندووە، داوا لەشۆفێران دەكەین ڕێگەی بەدیل بۆ هاتن و ڕۆشتن قولەرەیسی بەكاربهێنن.\nسەندیكای رۆژنامەنووسان: هێمنی شار و گیانی میدیاكاران پارێزراو بن\nسەرجەم كامێرا جێگیرەكانی هاتووچۆی سلێمانی دەخرێنەوە كار\nسلێمانی – نزار جەزا شەوی ڕابردوو بەهۆی تێكچوونی كامێرا جێگیرەكەی هاتووچۆ لەبەردەم پردی كۆبانێ بەردەوام فلاشی لەئۆتۆمبێلەكان دەدا، دواتر لەلایەن…\nخەڵك- كۆلێژێكی زانكۆی سلێمانی سەبارەت بە غیابدان و سزادانی خوێندكارانی خۆپیشاندەر لە ماوەی خۆپیشاندانەكان ڕایدەگەیەنێت، كە پاڵپشتی خۆی بۆ داوا…\nخەڵك- بەڕێوەبەرایەتی هاتووچۆی پارێزگای سلێمانی هۆشداری دەداتە شۆفێران لە دروست بوونی تەم و داوا دەكات، خێرایی كەم بكەنەوە. بەڕێوەبەرایەتی هاتوچۆی…\nهاتووچۆی سلێمانی؛ ئەو کۆدەی بۆ ئۆتۆمبێلە بێسەرەتاکان دروستکراوە، بۆ ئامارە نەک ڕێگە پێدان\nخەڵک بەرێوەبەرایەتی هاتووچۆی پارێزگای سلێمانی، ڕایدەگەیەنێت؛ ئەو کۆدەی بەمەبەستی ئامار بۆ ئۆتۆمبێلە بێسەرەتاکان کراوە، بە بەڵگەی ڕێگەپێدان…


پێویستی روونکردنەوەی چارەنووسی "ئارەش دانشوەر" لەلایەن گرووپی تێرۆریستی پەژاکەوە - دیدبان حقوق بشر کردستان ایران\nچاودێر کە ئەرکی سەرەکی بەدواداچوونی چارەنووسی منداڵانی ئێرانیە کە لە لایەن گرووپە تێرۆریستیەکانەوە دەرفێندرێن، ساڵی رابردوو بۆ بەدواداچوونی چارەنووسی ئارەش دانشوەر دیمانەیەکی لەگەڵ باوکی ئەنجام دا.\nباوکی وتی: ” ئارەش، بۆ یاری کردن لەگەڵ منداڵان رۆشتبووە پشت گوند و چیتر نەگەڕایەوە، دوای رۆشتنی کۆڕەکەی ژیانی لێ تاریک بوو و هاوژینەکەی هەر ڕۆژ چاوی لەدەرگای ماڵە و چاوەڕێ گەڕانەوەیەتی یا ئەوەی کە بە چەندین کاژێر چاو لە تەلەڤزیۆن دەبڕیت تا لەوانەیە هەواڵێکی دەست کەوێت.”\nدانشوەر لەم دیمانەیەدا جەختی کردەوە کە هێشتا بەدواداچوونی بۆ دەکات، بەڵام کۆڕۆنا رێگا نادات سەردانی هەرێم بکات. باوکی خزمەتکاری قوتابخانەیە. دەقی دیمانەکە ئەمەیە:\nتکایە نوێترین هەواڵمان لەبارەی ئارەشەوە بۆ بڵێ.\nبەداخەوە بە هۆی مەرجی ئیش و کار و خراپی کوردستانی ئێراق و کۆڕۆنا هێشتا نەمتوانیوە کە سەردانی هەرێمی کوردستان بکەم و هەواڵێکی لێ وەرگرم. تەنانەت دوای ئەم ماوەیە گەر بڕۆنیش ناکرێت ئەوان راستیەکەمان پێ ناڵێن. لەڕاستیدا بوونی ئارەش رەت دەکەنەوە یا دەڵێن لە پەروەردەدایە!\nپێشتر هەندێک ماڵبات سەردانی بنکەی پەژاکیان کردبوو، بەڵام بە جێگای یارمەتی و دڵداری دانەوە بێ ڕێزیان پێکردبوون. من پێم ناخۆشە کە کۆڕەکەم منداڵە و ساڵی یەکەمی دواناوەندی دەخوێند. ئەوان یاریان بە هەستی منداڵانەی کردووە و ئێمە ماڵباتی ئەوین و شەو و ڕۆژمان بۆ نەماوەتەوە. دایکی وەقرە ناگرێت و ناتوانێت بخەوێت. من ناچارم بیبەم بۆ نەخۆشخانە، چوونکە تووشی خەمۆکی بووە.\nئەوان یاری بە هەستی منداڵان دەکەن. چونکە منداڵێک توانای هەڵبژاردنی نییە و هەستیارە. منداڵ توانای مانەوەی لە گرووپێک وەک پەژاک دا نییە. من هێشتا تێناگەم کە چۆن دەبێت منداڵی من بە جێگای قوتابخانە لە ئەشکەوتەکانی پەژاکدا بێت. منداڵی من لە شوێنی گونجاودا دەیخوێند و دەژیا، ئێستا لەکوێیە؟\nئێوە ناتانەوێت سەردانی قەندیل بکەن؟\nبەدڵنیایەوە دەمەوێت. بەڵام کێشەی من پێداگری دایکیەتی. دایکی دەیەوێت لەگەڵم بێت. من نیگەرانم حاڵی خراپتر بێت. چوونکە پەژاک لەوانەیە دووبارە هەواڵێکمان پێ نەدات. بەداخەوە لەناوخۆی ئێران دەستمان بە هیچ کوێ راناگات. واتە نازانین کێشەکە چۆن چارەسەر بکەین. من بەدڵنیایەوە دەڕۆم بۆ هەرێمی کوردستان تا وڵامێکی گونجاو نەبیستم ناگەڕێمەوە. چونکە نیگەرانی منداڵەکەمم. دەترسم پەژاک بینێرێت بۆ تورکیا یا سوریا و چیتر تەرمەکەشی نەبینین.\nبرچسب هائارەش دانشوەرپەژاک


KHABAT media - مایك پەمپێۆ: ئێمە لە بەرامبەر بەرنامەكانی رژیمی ئێران هاوپەیمانیەك پێكدێنین\nمایك پەمپێۆ: ئێمە لە بەرامبەر بەرنامەكانی رژیمی ئێران هاوپەیمانیەك پێكدێنین\nتاریخ : Monday, May 14 @ 14:47:58 UTC\nخەباتمیدیا: مایك پەمپێۆ رایگەیاند كە ئەوان هاوپەیمانیەكی نوێ لەبەرامبەر رژیمی ئێران پێكدێنن.\nناوبراو كە لەگەڵ سی بی ئێی وتووێژی دەكرد وتی: سەرۆك ترامپ و سەرۆك ماكرۆن وتیان كە ئێمە دەمانەوێ رێكەوتنێك بكەین كە دروستە، رێكەوتنێكی گەورەتر. ئێمە لە حەوتووەكانی داهاتوو بە چڕی لەسەر ئەوە كار دەكەین.\nهیوادارم كە بەشێكی گرینگ لە وەدیی هاتنی ئەو كارە بم. ئەوە شتێكی گەورە دەبێ كە ئێمە بتوانین ئوروپاییەكان بەو ئاستە بگەیەنین كە ئەو كارە بكەین.\nبەڵام من ئەمەوێ شتێك زیاد بكەم: لە بنەرەتدا ئەوەی لە كاتی بەرجامدا رووی دابوو ئەوە بوو كە سەروەتی ئێرانیەكان سووتەمەنی بە كردەوەی تێكدەرانەی ئەوان دەگەیاند. ئەوان ئەو پووڵەی هەیانبوو بۆ ئەوە بوو كە برۆن و مووشەك بە عەرەبستانەوە بنێن، مەترسی بۆ ئەمریكاییەكان دروست بكەن، ئەو قازانجە ئابووریانەی ئەوان لە بەرجام پێیان دەگەیشت، ئەو كارانەیان پێ دەكرد. سەرۆك ترامپ دەیەوێ ئەوان لەو سەرمایە بێ بەش بكات.\nوەزیری دەرەوەی ئەمریكا لە درێژەدا وتی: ئێمە هاوپەیمانیەك پێكدێنین كە نە تەنیا بەرەورووی بەرنامەی ناوكەیی رژیمی ئێران دەبێتەوە بەڵكوو بەرەورووی بەرنامەی مووشەكی و پشتیوانیان بۆ حیزبەولا و هەرەشەكانیان لە یەمەن دەبێتەوە.\nئەوانە ئەو چالاكیانەن كە رژیمی ئێران لە كاتی بەرجامدا ئەنجامی دەدان. ئێمە گۆرانێك دروست دەكەین. ئێمە ئەوان لەو قازانجانەی لە سەرمایەی ئابووری پێیان گەیشتووە، بێ بەش دەكەین و فشاری راست دەسەپێنین هەتا ئەوان پشتیوانیەكان لە تیرۆریزم كە لە ساڵانی رابردوودا خەریكی بوون راگرن.


ئەندامێکی دێرینی حیزب لە دەرەوەی وڵات کۆچی دوایی کرد\nزایینی: ٢٤-٠٥-٢٠١٦ - هەتاوی: ١٣٩٥/٠٣/٠٤ - ١٩:٤٥ تاران قه‌باره‌ی فۆنت:\nکوردستان میدیا: ڕۆژی هەینی ڕابردوو، کاک رەحمان فەرامەرزی کوڕی حەمەکەریم لە وڵاتی نۆروێژ ماڵئاوایی لەژیان کرد.\nکاک ڕەحمان کەلە پێشمەرگە تێکۆشەرەکانی حیزب و گەل بوو لە ماوەی چەند ساڵی ڕابردوو تووشی نەخۆشی ببوو.\nئەو بەڕێزە لە سەرەتای شۆڕشی گەلانی ئێرانەوە لە هێزی شەرفیزادە پێشمەرگە بووە و یەکێک لە ئەندامە چالاک و دڵسۆزەکانی حیزبی دێمۆکرات بووە.\nناوبراو خەڵکی گوندی "گەلێن"ـی ناوچەی ژاوەرۆی سنە بوو کە ڕۆژی یەکی جۆزەردان لە یەکێک لە نەخۆشخانەکانی شاری ئۆسلۆ بۆ هەمیشە چاوەکانی لەسەر یەکناو چووە کاروانی نەمرانەوە.\nحیزبی دێمۆکراتی کوردستانی ئێران وێڕای سەرەخۆشی لە کەسوکاری کاک ڕەحمان و هاوسەنگەرانی، خۆی به شه‌ریكی خه‌م و په‌ژاره‌یان ده‌زانێت.


سوهەیل عەرەبی بۆ شوێنێکی نادیار گوازرایەوە\n15:33 - 19 September 2020\nهەنگاو: بەندکراوێکی مەزهەبی کوردی دانیشتووی تاران کە لە بەندیخانەی فشافوویە ڕاگیراوە، بۆ شوێنێکی نادیار گوازرایەوە.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، ڕۆژی هەینی ٢٨ی خەرمانانی ٢٧٢٠ )١٨ی سێپتامبری ٢٠٢٠)، سوهەیل عەرەبی، بەندکراوی سیاسی کورد کە لە بەندیخانەی فشافوویەی تاران ڕاگیرابوو، بە بیانووی گواستنەوە بۆ بێهداری بەندیخانە براوەتە دەرەوە و بۆ شوێنێکی نادیار گوازراوەتەوە.\nفەرەنگیز مەزڵووم، دایکی سوهەیل عەرەبی لە پەیوەندییەکدا لەگەڵ هەنگاو ئەو هەواڵەی پشتڕاست کردووەتەوە و ڕایگەیاندووە کە هیچ زانیارییەک لە سەر چارەنووسی کوڕەکەی لە بەر دەستدا نییە.\nبە وتەی سەرچاوەیەکی ئاگادار، سوهەیل عەرەبی ڕۆژی پێنجشممە بانگ کرابووە ئۆفیسی عەلی چوارمەحاڵی، سەرکی بەندیخانە و لێپرسینەوەی لەگەل کرابوو و هەڕەشەیان لێکردبوو کە دەتگوازینەوە بۆ شوێنێکی نادیار لکە بۆ ماوەیەکی زۆر لە ژووری تاکەکەسی ڕابگیرێیت.\nسوهەیل عەرەبی و هاوژینەکەی بە ناوی نەستەرەن نەعیمی ڕێکەوتی ١٦ی سەرماوەزی ٢٧١٣ (٧ی دێسامبری ٢٠١٣) لەلایەن هێزەانی ئیتلاعاتی سپای تاران دەستبەسەر کران. نەستەرەن هەمان ڕۆژ ئازاد کرا و سوهەیل دواتر لە ساڵی ٢٠١٤ لەلایەن لقی ٧١ی دادگای تاوانەکانی تاران بە سەرۆکایەتی دادوەر سیامەک مودیرخوراسانی، بە تۆمەتی ”سب نەبی“ حوکمی سێدارەی بەسەردا سەپا.\nلە ماددەی ٥١٣ی یاسای سزای ئیلامی هاتووە کە : ”هەر کەس بێڕیزی بە پیرۆزییەکانی ئیسلام و یان یەکێک لە ئەنبیا و ئیمامەکان بکات، ئەگەر حوکمی “ساب النبی“ی بیگرێتەوە لەسێدارە درێت و جیا لەو حاڵەتە حوکمی ١ ساڵ هەتا پێنج ساڵ بەندکرانی بە سەردا دەسەپێت.\nدوا جار و داوی دوو ساڵ بەندکران، بە هۆی بەداواداچوونی بەردەوامی بنەماڵەی سوهەیل و پارێزەرەکانی، لقی ١٠ی دادگای تاوانەکانی ١ی پارێزگای تاران حوکمی سێدارەی سوهەیل عەرەبی هەڵوەشاندەوە. بەڵام لە ژێر گوشاری سپای پاسداران بۆ دادوەر حوکمی ٢٢ ساڵ و ٦ مانگ بەندکران بە سەر ناوبراودا سەپا. ئەم حوکمە لەحاڵێکدا بوو کە بە پێی ماددەی ٥١٣ زیاترین حوکم تەنیا پێنج ساڵە.\nسوهەیل عەرەبی دواجار بە پێی یاسای کۆکردنەوەی حوکمەکان حوکمەکەی بوو بە حەفت ساڵ و شەش مانگ بەندکران و لێدانی ١٠٠ قامچی دوو ساڵ قدەغەی چوونەدەرەوە لەئێران و هەروەها دووساڵ لێکۆڵینەوەی مەزهەبی زۆرەملی لە دەفتەری میسباحی یەزدی مەحکووم کرا.\nناوبراو لەکاتێکدا سەرقاڵی تێپەڕاندنی ماوەی حوکمەکەی بوو، دوو دۆسیەی دیکەی بۆ کرایەوە و بە تۆمەتئ بێ ڕێزی بە پیرۆزییەکان و خامنەیی حوکمی پێنج ساڵ بەندکرانی بەسەردا سەپا. هەروەها بە تۆمەتی بڵاوکردنەوەی درۆ و دەلەسە حوکمی ٢ ساڵ بەندکران و دوورخرانەوە بۆ بەندیخانەی برازجان و پێبژادنی ٤ میلیۆن تمەن پارەی ەبسەردا سەپا و بەو پێیە ناوبراو ٥ ساڵی دیکە لە بەندیخانە ئازاد دەبێت.\nئامانج نیک پەی حوکمی دوو ساڵ بەندکرانی بەسەردا سەپا\nهاووڵاتییەکی کورد لە بانە دەستبەسەر کرا\nچالاکێکی کورد سزای ٥ ساڵ و ٥ مانگ بەندکرانی بەسەردا سەپا\nهاووڵاتییەکی خەڵكی ئورمیە سزای ٥ ساڵ بەندکرانی بەسەردا سەپا\nڕاپۆرتێک لەسەر گولستان پالانی جاف بەندکراوی مەزهەبیی کورد\nئایناز زارع تەمەن ١٧ ساڵ لە بەندیخانەی ئورمیە ئازاد بوو


دڵشاد مەجید: دوێنێ شەو .. سێ وەزیری کابینەکەی عادل ھەڵاتن و گەیشتنە ھەولێر. – WTARIKURD\nدوێنێ شەو گفتگۆکان بەو ئاراستەیە بوو، کە عادل عبدالمھدی دەست لەکاربکشێتەوە.. و داوای لێکرا کە ئەم ھەنگاوە بنێ. بەڵام مەرجی عادل عبدالمھدی ئەوەبوو، کەھەرسێ سەرۆکایەتیە پێکەوە دەست لەکار بکشێننەوە.\nکەئەمە نەکرا.. عادل بۆ تۆڵەسەندنەوە لەپەرلەمان ھەڕەشەی ڕێگەپێدانی خۆپشاندەرانی بۆ ناوچەی سەوز کرد.. مەبەستی ئەوەبوو، کەدوای ھاتنی خۆپشاندەران بۆ ناو پەرلەمان و مانگرتنیان لەناو پەرلەمان، پەرلەمانیش لەکار بکەوێت..\nبۆیە لەترسی ئەو ھەڕەشەیە ھەرچی وەزیرو ئەندام پەرلەمان و کاربەدەستانی حکومەت ھەیە ناوچەی سەوزیان بەجێھێشت.. بەو شەوە مەلابەشیرو سەرۆکایەتی کۆمار تەلەفۆنیان بۆ یەکە یەکەی ئەندام پەرلەمانانەکانی کورد کردووە.. کەبەزووترین کات خۆیان بگەیەننە فرۆکەخانەی بەغدا و بەرەو ھەولێر بەڕێبکەون.\nئەوەبوو سەعات 2.20 ی شەو فرۆکەکە گەیشتنە فرۆکەخانەی ھەولێر.. جگە لەزۆربەی پەرلەمانتارە کوردەکان ھەندێ پەرلەمانتاری سونەش ھاتبوون.. ھەروەھا سێ وەزیریشیان لەگەل بوو..\n• فوئاد حوسێن وەزیری دارایی.\n• ثامر عضبان وەزیری نەوت .\n•ھەروەھا دکتور نوري صباح الدليمي وەزیری پلاندانان\n• چوار وەکیل وەزیری وەزارەکانیانیشیان لەگەل بوو..\nدەنگۆیەک ھەیە، کە ئەم چۆڵکردنەی بەغدا، پیلانێکە لەنێوان پارتی و عادل و سەرۆک کۆمار و کوتلەی فەتح. تا بۆ ئەمرۆ 3.- 10 و ڕۆژی پێنج شەم پەرلەمان نەتوانێ دا بنیشێ و ( نصاب) تەواو نەبێ. بۆ وەرگرتنەوەی متمانە لە عادل عبدالمھدی.


ئاژانسی ده نگو باسی کوردستان: رژیم ئیران یەکی لە منالیلە یارسان وە ناوە غەریب موردای ئیعدام کرد لە شارە کرماشان\nمردن قسمەتی هەموومانە. گەر مرۆڤ مردنی ئاسایی بمریت، زۆر سروشتییەو خەم و خەسارەکەشی کەمترو سروشتیترە، بەڵام گەر مردن نائاسایی بوو، ئەوا دەبێت بگوترێت ئەو مەرگە کارەسات و تراژیدیایە ڕێک وەک مردنی غەریبی برام بەهۆی لەسێدارەدرانیەوە. ئایا ئەوە تراژیدیاو کارەسات نییە کە تەنانەت مۆڵەتی ئەوەشم نییە، گریان و خەمی خۆم تێکەڵ بە بنەماڵەکەم بکەم و، بەشداری بەخاک سپاردن و پرسەی برای جوانەمەرگم بم!؟\nئەمڕۆ هاواری ویژدان، دەنگی هەژانی رۆح و فرمێسک ڕژاندن، وێستگەی ژیانی پڕ لەتەنیایی و غوربەتی تەنیومەتەوە. بەهیچ جۆرێک ناتوانم هەستی لەدەستدانی ئازیزترین کەسی ژیانم دەرببڕم. من لە تەنیایی و دەربەدەری وڵاتی نەرویجدا، سوپاسگوزار بووم بەوەی وێرای ناخۆشیەکانی ژیان و دوورکەوتنەوەی بەناچاری، ئاسایش و ئەمنیەتم هەیە. بەو هیواو خەونەوە خۆم زیندوو ڕادەگرت، کە لە دواڕۆژدا، بەسەربەرزی و سەربەستییەوە، کاکە غەریبی برام و بنەماڵەی جەرگ سووتاوەکەم لە ئامێز دەگرم. غافڵبووم لەوەی هەڕەشەکانی ڕژیم بۆ لەسێدارەدانی غەریب، دەبێتەوە راستیەکی تاڵی ژیان، و چەند مناڵ بێ باوک، براژنێک بێ هاوسەرو، دایکێک جەرگ سووتاوو، باوکێک دڵ وێران و، من و براو خۆشکەکانیشم خەمباری هەمیشەیی دەکات. غافڵبووم لەوەی کە وێستگەی ژیانم، براکوژران و جەرگ سووتانی تێدایە، ئەویش لە غوربەتی پڕ لە تەنیایی و لە دووری گشت ئەو ئازیزانەی کە خۆشمویستوون و بەناجار جێمهێشتوون.\nسەر چاوە پیجە شاروخ موردای برای کاک غەریب مورادی کە وە لایەن رژیم ئایم کوش کۆمار پەتو سیدارە ئیران ئێعدام کرا\nله لایه‌ن ئاژانسی ده نگو باسی کوردستان ajansknews kl. ۶/۱۴/۱۳۹۲ ۰۷:۳۶:۰۰ بعدازظهر


گۆڕینی فه‌رمانده‌ی سوپای تورکیا - Mehr News Agency\n16 tîrmehê 2016 - 11:28\nNews Code 4322\nگۆڕینی فه‌رمانده‌ی سوپای تورکیا\nمێدیاکانی تورکیا له خۆبه‌ده‌سته‌وه دانی ڕێبه‌ری کوده‌تای سه‌ربازی ئه‌م وڵاته و هه‌روه‌ها گۆڕینی سه‌رۆکی ئه‌رکانی هاوبه‌شی سوپای تورکیا هه‌واڵیان دا.\nبه ڕاپۆرتی ئاژانسی مێهر له ئاناتۆلی، بینالی یه‌لدریم، سه‌رۆک وه‌زیرانی تورکیا له دانانی ئۆمیت دۆندار، سه‌رۆکی نوێی هاوبه‌شی سوپای تورکیا هه‌واڵی دا.\nدۆندار فه‌رمانده‌ی به‌شێک له سوپای تورکیایه که ئه‌سته‌نبۆلی له ژێر کنترۆڵ دایه.\nله لایه‌کی دیکه‌وه ڕاگه‌یه‌ندراوه که ڕێبه‌ری کوده‌تا خۆی ڕاده‌ستی هێزه تایبه‌ته‌کانی سوپا کردوه و وا دیاره که کوده‌تا ڕاوه‌ستاوه و دۆخه‌که بۆ حاڵه‌تی ئاسایی ده‌گه‌ڕێته‌وه.\nژماره‌یه‌ک له هێزه‌کانی سوپای تورکیا دوێنێ شه‌و به ئاماده بوون له شه‌قامه‌کانی شاری ئه‌سته‌نبۆل و ئه‌نقه‌ره، ناوه‌نده سه‌ره‌کییه‌کانی ئه‌م شاره، وه‌ک ڕادیۆ و ته‌له‌فزیۆنیان داگیر کرد.\nئاژانسه‌کان ڕایانگه‌یاندووه که زیاتر له‌و ۷۰۰ که‌س له دوێنێ شه‌وه گیراون.\nئه‌ردۆغان دوای ئه‌وه‌ی فڕۆکه‌خانه‌ی ئاتاتورک گیرایه‌وه، وتی: ئێمه به‌رپرسانی کوده‌تا به سزای کاره‌کانی خۆیان ده‌گه‌یه‌نین.\nئه‌و جه‌ختی کرد: ئه‌م کوده‌تایه له دژی یه‌کگرتوویی تورکیایه، ئه‌و ئه‌فسه‌رانه‌ی ئه‌م کاره‌یان کردووه خۆیان ڕاده‌ستی به‌رپرسانی تورکیا کردووه. کوده‌تاچییه‌کان یه‌کگرتووی وڵاتیان کردووه‌ته ئامانج.\nئه‌ردۆغان درێژه‌ی دا: ئه‌مه کوده‌تا له دژی یه‌کێه‌تی وڵاته. دڵنیا بن فڕۆکه‌کانی تورکیا له خه‌ڵکی به‌رگری ده‌که‌ن. ئه‌و که‌سانه‌ی که کوده‌تایان ڕێبه‌ری کردووه ئه‌فسه‌رانی خوارووی سوپان که پێگه‌یه‌کی وه‌هایان له سوپادا نییه. سوپای ئێمه سوپایه‌کی بێ خه‌وشه.\nئه‌ردۆغان جه‌ختی کرد: برێک ناتوانن تورکیا یه‌کگرتوو ببینن. ئه‌م گرووپه بچووکه به ئامانجه‌کانی خۆیان ناگه‌ن. ئه‌م گرووپه خه‌ریکی شه‌ڕ له‌گه‌ڵ ده‌وڵه‌ت و گه‌لی تورکیایه. ئێمه به هێزی ته‌واوه درێژه به کاری خۆمان ده‌ده‌ین و ناهێڵین ئه‌م گرووپه به ئامانجی خۆیان بگه‌ن.\nئه‌ردۆغان له کۆتایدا وتی: هێزه سه‌ربازییه‌کان ده‌بێت بگه‌ڕێنه‌وه بۆ بنکه سه‌ربازییه‌کان. ئه‌وه‌ی که کێ ئه‌م کاره‌ی کردووه له داهاتوودا ڕوون ده‌بێته‌وه.\nڕه‌جه‌ب ته‌یب ئه‌ردۆغان


کۆمەڵەکان و هیستێریای "یەکگرتنەوە"!\nدووشەممە, 01. 9. 2014\tقه‌ره‌نی قادری\nپەتای جیابوونەوە و پرسی یەکگرتنەوە لە ناو حزب و ڕێکخراوە سیاسییەکانی ڕۆژهەڵاتی کوردستان، ئەوە زیاتر لە دە ساڵە هەروا جێی باس و مشتومڕە. چەند مانگ بەر لە ئێستا دەنگوباسی "یەکگرتنەوە"ی دوو باڵی کۆمەڵەی زەحمەتکێشانی کوردستان و کۆمەڵە شۆڕشگێڕی زەحمەتکێشانی کوردستانی ئێران بڵاوبووە.\nلە (6/2/2014)دا هەر دوو (كۆمەڵەی شۆڕشگێڕی زەحمەتكێشانی كوردستانی ئێران) و (كۆمەڵەی زەحمەتكێشانی كوردستان) لە "راگەیاندنی هاوبەش سەبارەت بە پرسی یەكگرتنەوە"دا نووسیان: "ئێمە، هەر دوو لایەنی كۆمەڵە بە هەڵسەنگاندن و لە بەرچاو گرتنی بارودۆخی سیاسیی ئێران و كوردستان، هەروەها پرسی كورد و بزووتنەوەی رزگاریخوازی لە كوردستانی رۆژهەڵات لەم سەردەمەدا، بە زیانبار زانینی جیابوونەوەو دابڕانەكان و پێویستی كاركردنی هاوبەش بۆ خولقاندنی كەشێكی لەبار بۆ یەكگرتنەوە، لە ماوەی چەند مانگی رابردوودا بەو ئاكامە گەیشتین بۆ تاوتوێ كردنی پرسی یەكگرتنەوەو بوژاندنەوەی رۆحی هاوكاری و سەرئەنجام یەكگرتنەوەی تەواو دوو هەیئەت لە هەر دوولا دیاریبكرێن تا كاری هاوبەش بۆ یەكگرتنەوە بكەن."\nلە بەشێکی تری ڕاگەیاندنەکەدا هاتووە: "لەو ماوەیەدا كۆمەڵێك كاری باش و كۆبوونەوەی جیدی لێك نزیكبوونەوە و كار كردن بۆ جێخستنەوەی ئیعتمادەكان و هێنانە ئارای كەشێكی لە بار بەڕێوەچووە."\nعومەری ئیلخانیزادە سکرتێری گشتیی كۆمەڵەی زەحمەتكێشانی كوردستان بە "خۆشبینی"یەوە باسی "ڕێککەوتن"ی دەگەڵ لاباڵەکەی تر (كۆمەڵەی شۆڕشگێڕی زەحمەتكێشانی كوردستانی ئێران) دەکرد. لە وتووێژێکدا ڕوونتر باس لە "یەکگرتنەوە"کە دەکات و دەڵێت: "تەنیا لەسەر شێوازو چۆنیەتیەكەی بووە كە دەبوو بگەینە ئەنجام، بە خۆشیەوە خەریكین لەوبارەوە دەگەینە رێككەوتن." ئەبووبەکر مودەڕسی لەو بارەیەوە دەڵێت: بە خۆشیەوە خاڵی هاوبەش لە نێوان هەر دولایەنی کۆمەڵە یەکجار زۆرە. تەنانەت لێرە و لەوێ ئەوەش بڵاو دەکرایە کە بەمزووانە "یەکگرتنەوە"کە ڕوودەدات!\nبەڵام لە (١٩/٢٠١٤)دا کومیتەی ناوەندیی کۆمەڵەی زەحمەتکێشانی کوردستان لە ڕاگەیێندراوێکدا بە چەشنێک باس لە هەڵوەشانەوەی پرۆسە و سەرنەگرتنی "یەکگرتنەوە"ی دوو باڵەکەی کۆمەڵە دەکات و بەرپرسیارەتییەکەیشی دەخاتە سەر شانی عەبدوڵڵای موهتەدی سکرتێری گشتیی کۆمەڵەی شۆڕشگێڕی زەحمەتکێشانی کوردستانی ئێرانەوە!\nبەپێی ڕاگەیێندراوەکە، دەبێ دیسان "کێشە"کە هەر ئەو سکرتێرە بێت کە کاتی خۆی هەر لەبەر ئەو بوو، کە لە کۆمەڵەی شۆڕشگێڕ جیابوونەوە. بە بۆچوونی من کێشەکە گەورەترە لەوە کە کۆمەڵەی زەحمەتکێشانی کوردستان باسی لێوە دەکات، قەیرانەکە سەرتاپای ئەو هێڵە فکرییەی تەنیوەتەوە. بەرنامە، سەرکردایەتی، پێکهاتەی حزبی، سیاسەت ئەمانە چەند خاڵی سەرەکین لە ناو کۆمەڵەکاندا سەرچاوەی قەیرانن، بەڵام لە سیاسەتدا ساویلکەیی و خۆشبینیی منداڵانە هەمیشە شکستی بەدوای خۆیدا هێناوە، کە ئەمەیان لە ناو کۆمەڵەی زەحمەتکێشانی کوردستاندا لە ڕادەبەدەر بەهێزە. "پرۆژەی ساخکردنەوەی کۆمەڵە" کە لە ساڵی ٢٠٠٠ەوە دەستی پێ کرد، ئەمڕۆکە شکستەکەی ڕاگەیێندرا.\nئەزموونی حزبە سیاسییەکان لە ڕۆژهەڵاتی کوردستان ئەمەی زۆر بە باشی سەلماند، کە جیابوونەوە زۆر ئاسانە و "قارەمان"یشی زۆرن، بەڵام یەکگرتنەوە کە کارێکی لە ڕادەبەدەر قورس و ئاڵۆزە و پێداچوونەوە بە ڕابردووی گەرەکە، کە ڕەخنەگرتن لە کارەکان سەرەکیترین بنەمایە، لەبەر ئەوە "قارەمان"ێک شک نابەیت کە پرۆسەی "یەکگرتنەوە" بە ئاکام بگەیێنێت!\nکۆمەڵەی زەحمەتکێشانی کوردستان لە کۆتاییی ڕاگەیێندراوەکەدا بەم چەشنە ناوی خۆی نووسیوە: "کومیتەی ناوەندیی کۆمەڵەی زەحمەتکێشانی کوردستانی ئێران"؟! پێوەلکاندنی "ئێران" هەڵەی "تایپ"ە یان پاشەکشە، با بۆ خۆیان وڵام بدەنەوە.\nڕاگەیاندنی کۆمەڵەی زەحمەتکێشانی کوردستان سەبارەت بە پرسی یەکگرتنەوە


دەسەڵات و ئاین بەرپرسی یەکەمن لە کوشتنی ژناندا!\nمن گومانم لە مرڤ بوونی خەڵکی هەرێمی باشوری کوردستان هەیە. ماوەی ٢٢ ساڵە لەو کۆمەڵگایەدا ژن دەکوژرێت بە شێوازی جۆراوجۆر. ئاخۆ گەر کۆمەڵگای ئێمە نزیکایەتی هەبوایە لەگەڵ ڕەگی مرۆیی بووندا،نەدەکرا کۆتایی بەو ژن کوژانە بهێنرێت؟ لێرەدا مەبەستم ئەو کۆ فەرهەنگ و کەلتورە کێویەیە کە پیاوی کورد هەڵگریەتی و هەرکەی تووشی دەمار گیری بوو زۆر بێباکانە ژنەکەی یان کچەکەی دەکوژێت،بێ ئەوەی تووشی دڵە ڕاوکێ و تێڕامانێک بێت بەرانبەر بە ئەنجام دانی ئەو تاوانەی پێی هەڵدەستێت. ئاخۆ گەر نوێنەرانی خەڵک لە پەرلەماندا لە توخمی مرۆڤی تەندروست و گونجاون بۆ کەلتوری کۆمەڵگایەکی مەدەنی،ئەوە خێرە لە ساڵی ١٩٩٢ تا ئێستا نقەیەکیان لێوە نەهات بەرانبەر بەو کۆ تاوانەی ڕۆژانە ئەنجام دەدرێت بەرانبەر نیوەی کۆمەڵگا؟ ئاخۆ دەسەڵاتی کوردی هەرێمی باشوری کوردستان بۆ خۆی بەشێک نیە لە نێو درێژەدان بە مانەوەی کەلتوری ژن کوژی لە کۆمەڵگادا؟ خۆ ئەگەر وا نەبێت، ئەوا دەبێت تواناو ئیرادەی ئەو دەسەڵاتە لە کوێدایە کە ڕۆژانە بەرەی ژن کوژان لە زیاد بووندایە؟ بۆ دەبێت دەسەڵات توانای ئەوەی هەبێت ژێر زەوی کوردستان کۆنترۆڵ بکات لە پێناو گیرفان پڕ کردنیدا، بەڵام ناتوانێت فەرهەنگ و دڕندایەتی پیاوسالاری ژن کوژی کۆنترۆڵ بکات و ئەو دیاردە نامرۆییە ڕیشەکێش بکات لە نێو دید و هزری تاک بە تاکی عەقڵیەتی ڕەگەزی نێرینەدا؟ ئاخۆ گەر ئاین بەشێک نەبێت لە کەلتوری دواکەوتوانە کە ژن بە نێوە و زەعیفول عەقڵ تەعبیر دەکات، نەدەکرا پیاوی کورد زیاتر بۆخۆدا بهاتایەتەوە و هەستی بەوە بکردایە کە ژنیش وەک ئەو مرۆڤێکە و دەکرێت لە کۆی مافە مرۆییەکاندا بونی هەبێت و خاوەن بڕیاری خۆی بێت؟ ئاخۆ گەر دەسەڵات بەرژەوەندی نەبێت لە مانەوەی ئایندا، بۆ ئامادە نیە ئاین دەربکات لە نێو یاساو ڕێساکاندا و لە جێگای ئەو ئەحکامە دینیانە، بە یاسای مرۆیی جێگەی پێبگرێتەوە؟\nدەسەڵات و حکومەت و پەرلەمانی هەرێمی باشوری کوردستان، گەر زەڕەیەک ئاستی وشیاری مرۆڤ بوونیان تێدا بوایە، دەبوا دیکتاتۆریە ناڕەواکەی خۆیان کۆتایی پێ بهێنایەو لە جێیدا دیکتاتۆریەتێکیان بخستایەتە جێی کە ئەو فەرهەنگە ژن کوژیەی پێ ڕیشەکێش بکردایە؟ دڵنیام دەسەڵات دەتوانێت بەو کارە هەستێت، بەڵام چونکە ئەو هێشتا خەمی لای بلۆکە پارەکانێتی تا زیاتر شوراکەی پێ بڵند تر پێ بکاتەوە، کوا خەمی لای بە لم کردنی ئەو بلۆکانەیە کە ڕۆژانە دەدرێتە جەستەی دوعاکاندا؟\nجێگای خەمێکی گەورەیە کۆمەڵگای ئێمە بەو ئەندازەیە خۆی خزاندۆتە نێو کەلتووری دەرچون لە پێگەی مرۆیی بونی و ڕووی وەر گێڕاوە بۆ خزانی بۆ نێو دەریایی چڵپاو و بۆ گەنی. نە دەسەڵاتی پیاو سالاری ئاین پەرستی مووسڵمانی کوردی جێگای ڕێزە، وە نە ئەو کۆمەڵگایەش ڕۆژانە ژن بەبەرەو چاویەوە خەڵتانی خوێن دەکرێت و بێ دەربەستانە و بێ ئەوەی ئاوڕێک لە خۆی بداتەوە ملی ئایندەیەکی کوێری گرتۆتەبەر. ئەمەی دەینووسم تەنها تووڕەبونێکی ساتەوەختی نیە، بەڵکو توڕەبوونێکە، بەرهەمی ئەو کۆ مەرگەساتەیە ڕۆژانە گوێ بیستی دەبم لە نێو میدیاکان و لاپەڕەی ڕۆژنامەکانەوە. ئەی نوێنەرانی پاراستنی بەناو بەرژەوەندیەکانی کۆمەڵگا لە پەرلەماندا ئێوە ئاگاتان لەو کۆ تاوانانە نیە ڕۆژانە دەرهەق بە ژنان دەکرێت؟ یان ئێوە تەنها نوێنەری گیرفانەکانتانن؟ کوا هیمەتێ؟ کوا جوامێریتان لەوەی بەرگری لە ئازادی و یەکسانی نێوان ژن و پیاوان بکەن لە کۆمەڵگادا؟ بەڕاستی شەرمە بۆتان، هەر لە سەرۆکی پەرلەمانەکەتانەوە تا دەگات بەیەک بە یەکی ئێوەی بەناو نوێنەری خەڵک.\nشەرمە بۆ ئەو سەرۆکە گەنجەی حکومەت و جێگرە گەنجەکەی کە وا دەردەخەن دەبن بە سیاسەت وانێک ئاڵوگۆڕی بنەڕەتی بکەن لە پەروەردەی باوی کۆمەڵگادا، کەچی بێ ئەوەی هەنگاوێکی جوامێرانە بنێنن، ئێوەش هەر وەک باوانتان لە سیاسیە پیرەکان، هەر خەریکی پڕ کردنی گیرفانەکانتانن و بلۆکە پارەی تێ دەکەن. بڕوا بکەن گەر من لە جێگەتان بوومایە، یان دیاردەی ژن کوژیم بن بڕ دەکرد یان خۆم دوور دەخستەوە لە هەر بەر پرسیاریەتیەک. ئێوە دەسەڵاتان هەیە، مێژوو تەنها مرۆڤە بەڕێزەکان لە نێو هەگبەی خۆیدا جێ دەکاتەوە. مرۆڤە بەڕێزەکان ئەو کەسانەن کە توانای کاری مەزنیان هەبوە و توانیویشیانە کەلتوری دواکەوتوانە لە نێو کۆمەڵگادا بنەبڕ بکەن. ئەی ئێوەێ دەسەڵاتدار لە ماوەی ٢٢ ساڵی دەسەڵاتی نێو شاردا توانیتان کامە کەلتوری دواکەوتووی ناو کۆمەڵگای کوردستان ڕیشەکێش بکەن؟ ئاخۆ شەرم لە خۆتان ناکەن بە خۆتان بڵێن دەسەڵاتدار و خاوەن کەسایەتی بەرپرسیار؟ من زۆرجار وام لێدێت شەرم لە خۆم بکەم لەوەی کوردم، کاتێک وە لە ماوەی ٢٢ ساڵی دەسەڵاتی کوردیدا -تەنها توانی پیاوی ژن کوژ و مرۆڤ کوژ بەرهەم بهێنێت!؟